1 RAJARAJA 3:4-14\nHome » sermon » 1 RAJARAJA 3:4-14\nNdang pola tangkas ise na manurathon buku ni 1-2 Rajaraja on, alai na pasti buku on disurathon di tingki jaman Pembuangan di Babel (+ 550 SM). Sangkap panurat ni buku on naeng pasunggulhon bangso ni Debata asa mangoloi tona (poda) I Debata, dohot parsombaon na polin na holan tu Debata. Molo so I, hona uhuman ni Debata. Dalan tusi, berusaha ma panurat patuduhon angka dosa kegagalan nasida, I marhite na paandarhon pangalaho ni angka raja songon na mewakili nasida. Sasintongna marhite penilaian tu sahalak raja I, sekaligus menilai bangso do ianggo tinujuna. Ai ndada ukuran politis dibahen dasor penilaian, alai sian sudut keagamaan do, panghaporseaion di Jahowa do marhite pangulahonna be di lomo ni roha ni Tuhan I, ai ninna do di ganup ujung ni barita ni angka rajaraja I” ia melakukan apa yang benar di mata Tuhan: atau ia melakukan apa yang jahat di mata Tuhan. Di bagasan turupuk on, naeng idaonta sahalak raja na margoar Salomo na tigor di adopan ni Debata.\nAyat4- 5 : Na daulat do roha ni Raja Salomo, ai pala didok “ Alai holong do roha ni Si Salomo mida Jahowa, marparange do ibana di angka aturan ni amana si Daud (ay 3). Tutu do, holong do rohana tu Jahowa jala dipatuduho do I marhite haringgashon mamele (ibadah) tu Jahowa di Gibeon. Dipelehon Salomo ma saribu pelean, laos disi ibana bornginna i. Di borngin I dipaandar Jahowa dirina tu Raja Salomo marhite nipi. Sada dalan do nipi dipangke Debata laho patuduhon sangkapNa (bdk. 1 Musa 20:3-7; Mat 1:20-24). Di peristiwa on idaonta do, Debata sandiri do na berinisiatif ro patuduhon soara na patar tu ibana, jala Debata sandiri muse mandok asa pangidoonna manang aha silehonon ni Debata tu ibana. Pandohan ni Tuhan I mansai torang, ia sipangidoan ni raja Salomo I ma: manang aha silehononNa, ndada aha na di rohana sambing. Jadi, molo marpangidoan hita tu Tuhan Debata naeng ma pangidoanta I hombar tu na naeng lehonon ni Debata, ndada hombar tu roharohanta. Alani I do, Jesus mangajarhon tu hita di tangiang Ale Amanami, na mandok”Sai sahut ma I hombar tu lomo ni rohaM”\nAyat 6-8 : Didok Raja Salomo do” Bajar dope ahu, jala ndang huboto ruhut tu balian manang dibagasan huta”. Naeng dohononan disi I ma “ndang berpengalaman dope ahu alani haposoonhu dohot parbinotonku tu uhum”. Pandohan I, patuduhon toruk ni rohana do i. Jala memang saurdot do pandohan na bajar I tu pengakuanna sandiri, paboa hehe pe ibana gabe raja di Israel, holan ala asi ni roha ni Debata tu raja Daud, amana I. Ndada ala naung adong karunia pemimpin di Ibana sandiri. Jadi, ala marharorohan sian Debata do sude na adong di ibana, gabe I do na mambahen ndang adong be keangkuhan na tubu di rohana dung gabe raja ibana, ndang songon toropan ni angka raja di portibi on.Dung gabe raja Ibana gabe adong di bagasan rohana keangkuhan dohot ginjang ni roha. Dung dipaaandar ibana hadirionna di adopan ni Debata, nuaeng dipaandar ibana ma ulaonna na ingkon patupaonna, di na nidokna: ia NaposoMon di tongatonga ni bangsoM do, naung pinilitMu, bangso na bolon, na so taretong jala na so habilangan dibahen deakna. Sian pandohan I, tiada do diboto ibana do borat ni ulaon I, ndang tuk ibana mangulahon I sian hadirionna. Alan I, ala ditanda ibana do hadirionna jala borat do ulaon I, i do na mangonjar ibana laho manjalo pangurupion sian Debata marhite dilehon Debata tu Ibana habisuhon.\nAyat 9 : Somalna, angka raja molo dipabangkit ibana gabe sahalak raja, pintor hasanggapon dohot hamoraon do dihalpuiti, alani I do gabe ndang adong be roha na marpanarihon tu rakyat, sehingga godang ma rakyat na gabe sengsara. Alai, taida si salomo ndang I dipangido ibana, manat do ibana marpangidoan tu Debata, dipangido ibana do ndanda na ringkot tu kebutuhan sandiri manang holan bermanfaat tu dirina sandiri dohot keluargana sandiri dipangido. Alai dipangido ibana do na bermanfaat tu na torop na ringkot jaloonna songon sahalak raja Ibana, I ma na boi mambahen keadilan, kesejahteraan dohot kedamaian di masyarakat. Sude na I boi tercapai molo adong do habisuhon. Alani I do dipangido ibana tu Debata ima roha na pantas (hikmat, hati yang paham). Habisuhon do laho membedakan dohot manirang na denggan sian na roa, jala habisuhon do dihaporluhon ibana asa boi mangulahon jala patulushon ulaon (jabatan) na jinalonna.\nAyat 10-14 : Ala pangidoan ni raja Salomo I, gabe lomo ma roha ni Debata tu ibana. Boasa? Ai sian pangidoan I tarida do motivasi na denggan di na gabe raja Ibana. Ndada motivasi asa mamora ibana. Ndanda asa ganjang umurna na martujuan asa leleng ibana mangarajai. Ndanda motivasi asa sanggap ibana. Ndang I motivasi ni si Salomo, alai holan asa marroha na pantas do ibana laho patupahon uhum dohot manguluhon bangso ni Debata. Ala, dijalo ibana do angka na ringkot tu bangso I daripada na ringkot tu dirina, ujungna gabe ditambai Tuhan I do pe na asing, na so pinangidona alai marguna di ibana, I ma hamoraon dohot hamuliaon. Jala molo torus marparange na denggan ibana,tumpahon ni Debata do ibana sampe matua (14). Jadi, sian I gabe taingot ma hata ni Tuhan Jesus na mandok di Mat. 6:33 “ Molo parjolo ni luluon harajaon ni Debata dohot hatigoraNa, tambahononNa do nang angka materi na ringkot di hita.\nGanup do hita on dipabangkit Debata tu sadasada ulaon manang jabatan tertentu. Molo disungkun tu hita aha do na tapangido sian Debata ditingki hita laho mamulai ulaon i? Apakah kita meminta untuk kepentingan kita atau untuk kepentingan Orang banyak? .. Jadi dison, naeng dohonon ni turpuk on tu hita, ai nasa jolma na tahobasi marhite ulaon/ jabatan I, na manghobasi bangso ni Debata do I, manang na manghobasi na tinompa Debata do i. Molo ndang songoni motivasinta laho mangulahon siulaon, boi do I gabe menimbulkan keangkuhan di rohanta, na pasti I maralo do I tu lomo ni roha ni Debata na mangalehon ulaon I tu hita be. Alani tapaimbaru ma motivasinta asa songon motivasi ni si Salomo on ma nian motivasintabe, na so olo mangalului keuntungan diri sandiri.\nMarhite turpuk on diajari do tu hita asa songon salomo na marpangidoan tu Debata. Mangido ma di bagasan toruk ni roha, jala hombar tu lomo rohaNa I ma na tapangido, molo songoni tapingido tu Tuhan Debata, lam tambahonon Na dope angka na asing tu hita, na ringkot pangkeononta laho patulushon ulaon na pinasahatNa tu hita. Alani,porlu do taingot hata na mandok “ Pangido ma aha na naeng lehonongKu, unang pangido aha na di roham”\nDitonga ni jamanta saonari I ma di jaman era globalisasi on, godang do angka tantangan na ingkon taadopi, na boi mangancam parngoluonta termasuk ma I partondiononta. Molo ndang manat hita boi do hita gabe madabu tu bagasan dosa. Alani I, asa unang hita madabu tu bagasan dosa I, tapangido ma tu Tuhan asa dilehon tu hita roha na pantas, asa marhite roha na pantas gabe tau hita lomo ni roha ni Debata, tau hita mamolati na denggan dohot na roa, jala tau hita mangulahon na denggan jala pasiding na roa.\nDitulis : Pdt. David Hutapea\nDi posting oleh : Rivai Silaban Update pada : 8:18 PM


Jamita Evangelium, 28 Oktober 2018 (90 tahun Sumpah Pemuda) Minggu XXII Dung Trinitatis "Huria Mangulahon Ulaon Parasinirohaon" (Jesaya 58: 4-12) Pelita Batak Online\nJumat, 26 Oktober 2018 15:50:00\nSian Parsameanta: Pdt Dr Robinson Butarbutar\nUlaon parasinirohaon solhot do i tu hajolmaon. Molo taida angka donganta jolma mian manang mangolu di bagasan sada kondisi ni ngolu na tung maol situtu, madekdek do ateatenta, ro ilunta, jala migor tubu do di rohanta laho patupahon pangurupion tu nasida. Molo di bagasan sada kondisi ni ngolu na mambahen hita tuk mangurupi nasida do ngolunta, tapatupa do pangurupion tu nasida intap ni na tarbahen hita. Molo ndang tolapta mangurupi, pinomat intap ni tangiang tapatupa. Isarana, molo adong dakdanak na matean Ama manang Ina, hape metmet dope nasida, migor ro be do ilunta mamingkiri dakdanak na metmet i. Olo do hita migor mangalehon tumpak habot ni roha tu nasida sian sangkunta secara spontan. Laos molo tuk do gogonta, laos olo do hita migor manangkapi di rohanta laho mangurupi dakdanak i secara pribadi manang rap dohot angka donganta na asing, asa boi mangan, minum, dohot pasingkolahon pe tahe. Manang, molo so boi hita mangurupi nasida, taalo do angka pamingkirion na tubu di rohanta laho mambahen ummaol kondisi ni ngolu nasida. Molo so boi urupon dongan jolma, ba pinomat unang ma sinusaan ngolu nasida.\nAtik pe songon i, taboto do tong, sai adong do donganta jolma di portibion sian tingki tu tingki jala di sada inganan manang di inganan na asing na ndang apala ulaon parasinirohaon na diula. Sai adong do jolma na ulaonna mambahen hasusaan tu donganna jolma. I do jolma i. Adong do di bagasan dirina hagogoon na denggan. Alai laos adong do hagogon na so denggan. Adong do jolma i na manangkapi na denggan alai mangulahon na maralo tu na sinangkapan ni rohana i. Alai songon na ginurithon ni apostel Paulus di Roma 7: 14-24, masa i ala dibagasan huaso ni uhum dosa do jolma i di dirina.\nSada halak na marparasinirohaon ringgas do i mangurupi na ingkon siasian. Sada masyarakat na marparasinirohaon, ndang loason ni i adong ruas ni masyarakat i manang ruas masyarakat na asing pe tahe ndang manjalo pangurupion sian nasida uju mangharingkothon pangurupion. Sada negara na marparasinirohaon, sai usahahonon ni negara i do asa sai rade angka pangurupion tu angka na siasian. Ndang apala bahat negara na naung patupahon i. Angka negara na mamangke sistim sosial na denggan, isara di negara-negara Eropah Barat (Jerman, Inggris, Negara-negara skandinavia dna), sai diurupi do ganup rakyat na pogos manang na so apala timbo pandapotanna asa boi mangan uju male, marparbornginan uju so marjabu sandiri, marubat uju marsahit, marsikkola dohot asa adong jaminan sosial di hatutuana. Laho manutupi biaya tusi, dipapungu negara ma sian natorop na denggan pandapotanna dohot bahat artana. Laos songon i do angka huria ni Kristus ni portibion di parpunguan nasida. Molo tung pe ndang tarbahen hita dope apala songon na binahen ni negara-negara na di Eropah Barat ginuaran di ginjang i na boi patupaon nasida, sai dipatupa angka huria do angka ulaon parasinirohaon tu ruasna na mangharingkothon pangurupion. Molo tar losok roha ni sada huria patupahon ulaon parasinirohaon, atik pe denggan do pandapotan ni manang piga ruas ni huria i, sibonsirina i ma ala ndang marruashon ruas ni huria na ringgas marparasinirohaon angka ruas ni huria i. Nunga dipungka pamarentanta nuaeng na songon i di Indonesia on marhite program Kartu Sehat, Kartu Pintar, Kartu Sejahtera, dohot BPJS, asa boi ganup rakyatta ndang marimbar na pogos jala na otik pandapotanna mangan, marsikkola, patauhon dirina denggan mulaulaon, dohot marubat uju marsahit.\nLaho mamangkulingi hita asa lam manghangoluhon ngolu na marparasinirohaon do hata ni Debata na tarsurat di buku panurirang Jesaya 58: 4-12 i. Apala tu sada bangso na imbaru mulak sian Babel do dipasahat turpuk on, tu sada bangso na sasintongna mangadopi parngoluan na maol, ai huta Jerusalem jinumpangan nasida pe nunga leleng malengse. Ndang adong be manang aha disi, asing ni angka puing-puing. Tongon naeng mambangun ngolu nasida sian dasor do nasida. Apala tu sada bangso na naeng mambangun sian dasor do hata ni Debata on. Beha do nasida laho mambangun ngolu nasida muse, asa boi mulak denggan, dumenggan sian andorang so tarbuang nasida? I ma sungkunsungkun nasida.\nTu bangso na songon i diajarhon Jahowa na mamboan nasida mulak sian habuangan i do asa ndang be mangulahon hasalaan ni angka ompu nasida na tarbuang na pitupulu andorang so mulak nasida sian Babel. Dia ma na niula ni angka ompu nasida? On do: Manomba Debata di bagas joro dohot mangulahon ruhut-ruhut parugamoon na dihilala boi mambahen daulat nasida di jolo ni Debata, alai di ngolu nasida siganup ari sai dipatupa nasida angka ulaon hajahaton dohot angka ulaon na so tigor tu dongan nasida jolma. Sai dipapujipuji Debata jala pola patupa parpuasaon na ekstrim nasida, alai dipatupa nasida ulaon hajahaton tu dongan nasida jolma di ngolu nasida siganup ari, di angka usaha-usaha ni ngolu nasida. Angka na mora di tongatonga nasida adong do, alai ndang diurupi nasida angka napogos, na so marsipanganon ganup ari, na so marpahean, dohot na so marjabu. Gariada dipambuati nasida tano ni napogos songon i nang jabu nasida. Dipatupa nasida angka ulaon na mambahen gabe tartaban dongan nasida jolma. Siala ni i ma gabe ro rimas ni Debata maradophon nasida. Diuhum ma nasida. Tarbuang ma. Taruhum. Lonong. Mintop sinondang nasida songon bangso ni Debata. I do jambar ni bangso na marhadaulaton na so tigor.\nNuaeng, dipangido tu nasida asa, molo naeng denggan do ngolu nasida di Judea dung mulak sian habuangan Babel, ndang jadi be ulakhononnasida niula ni angka ompunasida hian. Ai uju dipatupa nasida i gabe so adong do gunana, ndang dialusi Debata (58: 1-3). Jala apala uju naeng mambangun ngolu nasida nuaeng dung mulak sian habuangan Babel dohot arta na binoan nasida sian habuangan i, dipangido ma nasida memustkan perhatian ndang mangulahon parpuasaon na semu, alai patupa ulaon parasinirohaon, tarlumobi maradophon angka jolma na dijumpangi nasida di Judea na digohi angka na pogos siala ndang adong pembangunan disi saleleng 70 taon di habuangan bangso i. Unang gabe sala mandasor sega luhutan. Unang sanga dao didalani, maol muse mulak mamonai. Ala ni i do umbahen di Jesaya 58: 4-12 i mansai tangkas:\nDipangido Debata tu nasida asa unang be patupa parpuasaon songon na pinatupa ni angka ompu nasida i, i ma parpuasaon na palsu (Marpuasa na ekstrim, pola patungki ulu dung i mambahen arung tu uluna, marpahean di hori dohot sirabun), hape di ngolu siganup ari dipatupa nasida parbadaan, parsalisian dohot ulaon mangasahon bostong maradophon dongan jolma (ayat 3, 4-5). Dipatupa nasida ulaon kekerasan tu angka na metmet, na mangula tu nasida apala uju marpuasa i nasida.\nNang di tingkinta nuaeng boi do adong di tongatonga ni halak Kristen na songon on: Hira na daulat situtu ibana, martangiang so mansohot, marminggu so mansohot, pola marpuaso, pola martangiang dua pulu opat jom, semalaman, hape di ngoluna siganup ari marbadai ibana dohot donganna jolma, mangasahon gostong ibana uju marsalisi dohot donganna jolma. Dipatupa nasida kekerasan di ngolu on. Nasida na songon on didok Debata: Ndang sahat tu banua ginjang tangiang nasida.\nDi bagasan sejarah ni hajolmaon, ndang dao pardalanan ni ngolu sasahalak nang angka pinomparna molo songon i diula nasida. Ndang leleng.\nDipangido Debata tu nasida asa mangulahon parpuasoon na sintong, i ma panjangkonon jala patupahon ulaon parasinirohaon na singkop mangihut on apala tu angka na tartulak, na terpinggirkan, na hurangan, i ma angka na tartaban, na marauga na dokdok, na malean, nang baliksa padaohon nasida sian parsaoran, sian kebebasan, sian hadumaon, sian hadoharon (ayat 7, 9, 10):\nParjolo, paluahon dongan jolma sian penjajahan, sian sandok rumang ni penjajahan dohot penindasan, na klassik dohot na imbaru. Pola opat hata na hira masitumpahan lapatanna laho mangondolhon I dipangke panurirang i:\nHarhari (Heber: pateha) angka ihotihot hajahataon\nPalua (Heber: hater) angka tali ni auga\nPalua (Heber: shalekh halak na ni rupa\nRopuhi (Heber: hapesyim) nasa auga.\nSadarion tgl 28 Oktober 2018 di tongatonga ni bangsonta, taingot, tarimangrimangi dohot tahamauliatehon do na pinatupa ni angka ompunta, pemuda di taon 1928, uju patupa sumpah pemuda nasida, 90 taon na salpu mangalo penjajahan na niae ni bangso Indonesia tolu ratus tolu pulu taon, asa gabe bangso na merdeka. Ndang olo angka pemuda ni bangsonta diihoti penjajahan ni Bolanda. Marsada ma nasida satu nusa, satu bangsa, satu bahasa laho mangalo penjajahan. Sian i lam hehe ma gerakan kemerdekaan di tongatonga ni sandok Indonesia. Ido na naung tadapot marhite proklamasi kemerdekaan ni bangsonta i, jala kemerdekaannta i do na mangonjar hita asa manulak nasa penjajahan dohot memperjuangkan kemerdekaan di sandok portibion.\nMansai ringkot do hita songon huria mangarimangrimangi tona ni Debata tu hita marhite panurirang Jesaya i: Asa taalo ganup rumang ni penjajahan di portibion. I do umbahen na nang apostel Paulus manurat tu halak Kristen di kota Korintus na mangolu di bagasan parhatobanan asa molo jumpang nasida kesempatan laho merdeka ingkon buaton nasida do kesempatan i (1 Kor 7: 21b). Asa tapalua ganup donganta jolma nang na tinompa na asing sian angka panjajahan, dohot ma nang di partingkianta nuaeng, di na lam dipangke angka parhuaso dohot parhepeng di portibion nuaeng on angka robot di angka produksi-produksi, na di bagasan tingki na jonok mambuat ulaon sian jolma manusia.\nPaduahon, manghobasi angka:\n(-) na male (mangalehon sipanganon),\n(-) na dangol dohot panangkarnangkar (patupa parbornginan), dohot\n(-) na so marabit (mangalehon abit).\nDuansa na di ginjang i ma ulaon parasinirohaon na singkop: Pembebasan dohot Panghobasion angka dongan jolma na tartaban, na male, na pogos, na so marabit.\nDibapastihon Debata Jahowa na molo diula sada bangso do parpuasoon na sintong na songon i gabe bangso na denggan jala na togu jala tarbarita ma nasida (ayat 8-12), i ma:\nBinsar hatiuron nasida songon buha siang ari (ayat 8, 9);\nHatop martumbur hahisaron nasida (ayat 8)\nMardalan di jolo nasida hatigorannasida (ayat 8)\nDi dongani hamuliaon ni Jahowa pardalanan ni ngolu nasida (ayat 8)\nTangiang nasida aluson ni Debata (ayat 9)\nTogutoguon ni Jahowa nasida gabe bangso na hipas jala togu, na jagar (ayat 11)\nTarbahen ni pinompar nasida pajongjong ngolu nasida na togu gabe tarbarita songon sada bangso na "Sipauli angka riga, sitotas anga dalan balobung asa hainganan". Laptanna: Gabe sada bangso na berinfrastruktur na mansai togu.\nI ma tona ni Debata tu sada bangso na pajongjong sada ngolu parbangsoon na imbaru dung mulak sian habuangan Babel. Ia bangso na naeng balga, togu dohot mardohar ingkon sigop do patupahon ulaon parasinirohaon na singkop, i ma na membebaskan dohot na manarihon/manghobasi ngolu ni na male, na dangol, na pogos, na so marabit.\nIa ulaon panghobasion parasinirohaon ni Tuhanta Jesus uju mangula Ibana di Galilea dohot Judea nang di angka huta na asing ndang apala ulaon parasinirohaon na pejek alai baliksa ulaon parasinirohaon na singkop do na diula Jesus (Lukas 4: 18-19). I do umbahen na dibaritahon Ibana jala dipatudu Ibana di ulaonna barita haroro ni harajaon ni Debata: Kebebasan, hatigoran, pardamean dohot holong. Jala dipatudu ibana do i di ulaonna marhite na paluahon angka na tartaban, angka na digosagosa tondi na hodar, pamalum na marsahit, dohot mangajari asa pistar. Ulaon parasinirohaon na singkop do dipatupa Jesus uju di Galilea dohot di Judea nang di angka huta na asing. I do na sai dipaihutihut angka huriaNa di sandok portibion sian bona sahat tu nuaeng. Atik pe songon i, ingkon ongkuonta do na sai adong do angka huria ni Kristus di portibion na mangulahon ulaon parasinirohaon na so apala singkop, na so apala komprehensif. Holan mangulahon ulaon parasinirohaon na karikatif. Sai adong do huria na holan patupa ulaon parasinirohaon na pejek, na sangombas, i ma angka ulaon parasi ni rohaon na holan paluahon ngolu ni sasahalak manang sapunguan holan sangombas i, jotjot ndang apalala sahat tu na patauhon sasahalak, sasabagas, sasapunguan nang marsasahuta jongjong di patna sandiri, gabe tuk mangalului na ringkot di ngolu nasida so ingkon marsigantung be tu pangurupion na ro sian duru ni dirina. Ndang apala sahat dope tu ulaon na mangalo marragam rumang ni penjajahan di portibion nang di tongatonga ni huria i. Penjajahan na imbaru nuaeng i ma perdagangan manusia (dakdanak nang boruboru) dohot angka rumang na asing.\nTar otik dope angka huriaNa di portibion na ringgas mangulahon ulaon parasinirohaon na umbidang dohot na sumingkop, na digoari ulaon parasinirohaon na liberatif, i ma parasinirohaon na membebaskan, na mangalo ganup rumang ni penjajahan dohot do angka sistim-sistim na mangihoti halak gabe so boi bebas mangula na denggan, bebas manoarahon dohot manurathon hatigoran.\nNdang holan parasi nirohaon na liberatif tahe ia ulaon parasinirohaon na singkop, alai dohot do ulaon parasi nirohaon na transformatif, i ma ulaon parasinirohaon na tuk manguba ngolu ni jolma, sian na losok gabe na ringgas, sian na so skillful, gabe na skillful, sian na sai marsigantung tu pangurupion ni halak tu na mambahen boi jongjong di pat na sandiri sasahalak; sian hadirion na sai mangulahi aha nidok ni halak, gabe hadirion na kreatif jala na innovatif. Jala, ndang holan ulaon parasinirohaon na liberatif dohot na transformatif ia ulaon parasinirohaon na niula ni Jesus dohot angka huriaNa, alai dohot do ulaon parasinirohaon na reformatif, i ma ulaon parasinirohaon na paimbaruhon angka na masa di ngolu on na so apala denggan be, ndang ampit be tu hajolmaon di tingkion.\nParpudi, laos dohot do ulaon parasi ni rohaon i parasainirohaon na advokatif, i ma ulaon parasinirohaon na mangondihon angka na gale sian panggosagosion ni sistim na so denggan. Isara manghatai dohot ruas DPRD asa sude pamarenta ndang diskriminatif tu jolma nang angka Dakdanak na mangolu dohot HIV/AIDS. Ulaon advokatif tu dakdanak asa boi nasida marsikkola songon donganna dakdanak na so mangolu dohot HIV dohot AIDS. Bahat dope angka donganta jolma na didiskriminasi di portibion. Ingkon dohot do halak Kristen mangulahon ulaon na palua nasida sian angka pangalaho na diskriminatif, na menstigma nasida.\nUli do tong ia ulaon parasinirohaon na sangombas i. Alai dao ummuli jala mampanghorhon dao dumenggan do ulaon parasi nirohaon na sumingkop i. Isara molo adong donganta jolma na so boi dapotan sipanganonna siganup ari, ia ulaon parasinirohaon sipatupaon tu ibana ndang singkop molo rumangna gabe mangalehon ibana mangan ganup ari, gabe sai marsigantung ibana tu na mangalehon sipanganonna i, alai ingkon sahat do tu na patauhon ibana asa tau mulaulaon, asa boi ibana paadonghon sipanganonna. Molo ndang adong hatauonna mangula di angka ulaon na so dung pinarsiajaranna di ngolu on, jala na boi masa do siala ni marragam sibonsiri isara hapogoson ndang tau sasahalak mangula denggan, ndang skillful, ba dipatau na patupa ulaon parasinirohaon na tu ibana angka na tuk mambahen ibana tau mulaulaon, isara marhite pelatihan. Molo tau ibana mulaulaon, alai ndang adong na mangalehon ulaon tu ibana, ba ingkon patauon ni na patupa ulaon parasinirohaon i ma tu ibana ulaon, asa sian i ibana mangan dohot pajongjong ngoluna. Alai na boi do adong hatauonna mulaulaon, skillful ibana, alai ndang adong ulaon na rade, ba boi do rumang ni ulaon parasinirohaon tu ibana marrumangkon pangurupiion di permodalan, asa boi ibana patupa ulaonna sandiri. ma nang ibana patupa ulaonna sandiri na tuk menghasilkan.\nSongon i do tong ulaon parasinirohaon na paluahon donganta jolma sian parhatobanon, manang dia pe rumang ni parhatobanon i. Ulaon parasinirohaon paluahon sian parhatobanon na sangombas, i ma paluahon ibana, isarana sian parhatobanon utang, manang dia pe rumang ni utang i marhite na manggarar utangna. Alai molo intap ni i do, na boi do mulak mangutangi muse ibana. Ala ni i, ingkon sahat do ulaon parasinirohaon i tu na patauhon ibana denggan mangatur ngoluna unang paruar hepeng tu na so porlu, gabe paro dohot patimbo utang. Beha ibana asa tahu mamangke hepengna sadenggandengganna, i do na ginoaranna ulaon parasinirohaon na paluahon halak sian parhatobanon. Parpudi on, isarana, ndang holan angka rakyat napogos di angka negara di Afrika (isara di Namibia) diparade huria dohot negara na ginoaranna Basic Income Grant (Bantuan Pandapotan Mandasori), na so pola ingkon paulahon ni rakyat na manjalosa bantuan i, alai dohot do di negara Eropah, isara di Finlandia. Bantuan i dilehon tu rakyat asa boi rakyat i berusaha. Dua taon na ro on masa uji coba dipamasa di Finlandia.\nMolo taida umbidang hasisintong ni hata ni Debata na pinasahatNa tu hita marhite panurirang Jesaya i, boi dohonon do na ganup halak, ganup punguan, ganup masyarakat, ganup kota, ganup negara na patupahon ulaon parasinirohaon na tagoari na di ginjang i do na marhangoluan na binsar, na mardohar. I do na taida di angka bangso na maju na patupahon ulaon parasinirohaon na denggan di tongatonga ni bangso i. I do na taida di bangso Jerman isarana. Maju ekonomina. Maju infrastrukturna. Maju pendidikanna. Maju hahipasonna. Maju di sude rumang ni ngolu. Lam marholit sada halak, sada bangso, lam tutup do hamamaju ni bangso i. Dipangan arta nasida i do ngolu nasida.\nMolo taida bangsonta na so apala mangharingkothon ulaon parasinirohaon na singkop dope, ba intap ni i dope hamajuon ni bangsonta. Ringkot torus tasoarahon dohot tapatuduhon sian tongatonga ni huria hinaringkot ni bangsonta patupa ulaon parasinirohaon na singkop i, asa boi meret bangsonta sian bangso na berkembang tu bangso na maju, sian bangso na so jotjot be dipapujipuji halak siala ni habibinsar dohot hahihisarta, gabe bangso na dipapujipuji angka negara di portibion. Siala ni i do isarana ingkon parsidohot do hita songon halak Kristen patoguhon sumber daya manusia Indonesia, asa marhite hatauonta mangurus ngolunta on dohot mangurus pasupasu ni Debata na tajalo sian ibana di tano Indonesia Raya on, boi hita gabe bangso na maju.\nTapungka ma jo patuduhon i di tongatonga ni hurianta marsadasada. Nunga ingkon ruminggas hita halak Kristen Batak di jabu nang ulaonta patupahon ulaon parasinirohaon na singkop i, meret sian ulaon parasinirohaon na sompit, na sangombas tu sada ulaon parasinirohaon na singkop, i ma na patupa ulaon na membebaskan angka donganta jolma sian angka ihot-ihot manang parhatobanan na klassik dohot na imbaru, dohot ulaon na boi mambahen gabe dapotan sipanganonna, siinumonna, marjabu, dohot marpahean angka na male, na pogos, dohot na so mardihadiha.\nMolo ndang taula i, gabe boi do hita madabu tu pangunjunan holan mamujimuji Debata di bagas joro, alai di ngolunta siganup ari tapatupa angka ulaon na mangalo lomo ni roha ni Debata, i ma patupa angka na so suman tu donganta jolma.\nTaingot ma bagabaga ni Tuhanta i marhite Jesaya, molo taula ulaon parasinirohaon na singkop i gabe binsar ma mata ni arinta marsadasada, marsasaripe, marsasahuria, gabe saut ma dungdungonta visi ni HKBP: Gabe pasupasu tu portibion. Alai molo ndang taula na songon i songon rumang ni hamauliateonta tu Debata naung paluahon hita sian parhatobanon i, nanggo sada tangiang anggukanggukta ndang na alusanna sian banua ginjang. I do umbahen na diajarhon Pdt Dr Martin Luther tu angka na mangihuthon ajaran reformasi songon on di jolo ni angka uluan ni pamarenta nang huria di sada tingki: "Ia halak Kristen i sahalak na bebas do ibana, ndang unduk tu parhatobanon ni manang ise dohot manang aha. Alai di tingki na dos, naposo ni Debata do ibana patupahon na denggan tu donganna jolma," marojahan tu holong ni Kristus, ndang asa tigor ibana, alai ala naung dipatigor Debata do ibana. (Pematangsiantar, 25 Oktober 2018)


Renungan Minggu, “Manghaholongi Debata” (2 Musa 20: 1-11). -->\nRenungan Minggu, “Manghaholongi Debata” (2 Musa 20: 1-11).\nOleh Pdt Dr Robinson Butarbutar, Ephorus HKBP\nGREENBERITA.com - Adong do sada peribahasa (Batak: Umpasa) di hata Indonesia na patorangkon sada parange ni sasahalak manang sapunguan na so manghamauliatehon na denggan na binahen ni na asing tu ibana, baliksa na patupa na maralo tusi. Dia ma i? I ma: “Air susu dibalas dengan air tuba,” na marlapatan: “Patupa hajahaton tu halak naung patupa nauli jala na denggan tu dirina.”\nNdang adong sian tongatonganta na so umboto peribahasa i. Tung sogo situtu do rohanta mida manang ise na patupa i di ngoluna. Alai sai adong do donganta jolma na patupa i. Ndang holan di tongatonga ni keluarga boi masa songon i.\nAlai dohot do di parsaoran di tongatonga masyarakat, di negara nang angka usaha na marragam i. Angka natoras, isarana - naung manubuhon, pagodanggodangkon, pasikkolahon, mangurupi asa dapotan ulaon ianakkonna, nang paborhat ianakkonna i tu pardongansaripeon – sogo situtu do rohana molo dipatupa ianakkonna na jahat tu ibana, hape nunga tung so taretong na denggan pinatupana tu ianakkonna i.\nAtik pe songon i sogo ni rohanta maradophon na songon i, sai adong do sian tongatonganta hajolmaon on na sai madabu tu parange na songon i.\nDebata Jahowa Sitompa Langit dohot Tano on pe sogo situtu do rohana mida manang ise na patupa na songon i maradophon Ibana. Sogo situtu, pola tarrimas do Ibana maradophon na patupa songon i.\nPola marsundut-sundut, tolu tu opat sundut sogo ni rohanNa mida na patupasa. Maradophon bangso na pinillitNa sandiri, na pinaluaNa sian parhatobanon di Misir, na sinarihonNa uju di parhorsihan, na manjalo sian Jahowa Tano Parpadanan i – Kanaan –, jotjot do madabu tu na patupa na jahat di adopan dohot maradophon Jahowa, atik pe nunga ditonai Ibana nasida unang songon i.\nDi pardalanan ni ngolunasida songon sada bangso ndang holan sahali, alai maulak loni do nasida manjalo na denggan sian Debata. Ndang taretong godang ni pasupasu binahen ni Debata tu nasida. Sian na so martano gabe martano. Sian na so mardakdanak ompu nasida gabe mardakdanak, gariada pola tung bahat, dna.\nAlai ndang holan sahali, baliksa jotjot do nasida patupa na hinasogohon ni Debata. Dipatihi Debata Jahowa do nasida unang mambahen ganaganaan manang sumansuman naasing di banua toru, banua tonga dohot banua ginjang, manomba dohot mangoloi nasida, unang gabe dirimasi Debata nasida ro di sundut patoluhon dohot paopathon, alai baliksa asa mangasii rohaNa mida nasida ala diradotinasida patikNa i.\nAlai, nang pe nunga marpadan tong nasida maradophon Debata na so patupaonnasida na hinasogohon ni Debata i, di pardalanan ni ngolunasida sai diulahon do apala na hinasogohon ni Debata.\nNdang sahali, alai marulak loni. Marragam dipatupa Debata mangurupi nasida unang be dipatupa na songon i, pola sahat tu na disangkapi jala dipasaut Debata asa mian di bagasan ateatenasida patikna i – ndang holan tarsurat di batu manang di hulit nang di harotas muse, alai sai diulahonnasida do hinasogohon ni Debata. Dipangido Debata asa, songon Debata, maradiannasida di ari papituhon, ari Sabbat, ari pinarbadiaan ni Debata. Alai i pe tong do dilaosi.\nHita halak Kristen Batak di sandok portibion pe, ringkot do hita patupa panimbangion ni roha dohot tondi taringot tu na dos di partingkianta nuaeng. Nunga dipillit Debata hita gabe bangsoNa marhitehite Jesus Kristus, na so bangsoNa hian gabe bangsoNa.\nMarhite pandidion nabadia i, na dipatupa di bagasan goar ni Sitolusada i, nunga gabe ruas ni harajaon ni Debata hita. Dipatupa Ibana do angka na denggan tu hita, pola gabe masuk hita tu angka punguan na badia, sitean hangoluan na manongtong i, sitean arta banua ginjang i. Nunga tarpasupasu hita. Jala tasangkapi ada gabe pasupasu hita di portibion.\nDipangido Ibana do tong tu hita asa holan mangoloi Debata Sitolusada i, jala asa mamparbadiai ari Minggu i laho maradian sian angka ulaonta huhut manomba Ibana, songon dalanta manghaholongi Debata Jahowa naung patupa na denggan tu Ibana. Alai suraon do songon bangsoNa Israel najolo i hita, na patupa air susu dibalas dengan air tuba?\nNdang hibul tahaholongi Ibana marhite na so mambahen ganaganaan manang sumansuman na marragam be laho manomba dohot mangoloinasida tarlumobi di partingkian ariticial intelligence di partingkianta nuaeng?\nNdang taparbadiai ari Minggu i marhite na mansohot mulaulaon dohot manomba Jahowa di parpunguanta offline terbatas manang online manang virtual, manang duansa? Baliksa ndang holan sasada Ibana be tasomba jala taoloi, alai tong dope tabahen, tasomba dohot taoloi angka na asingna i, dohot nang angka artificial intelligence?\nJamot hita marsadasada, dohor marsasapunguan/marsasahuria. So tong hona tu hita rimas ni Debata ro di sundut patoluhon dohot paopathon ala ndang tapatupa pinangidoNa i. Sotung gabe so diasii Debata Jahowa Sitolusada i be ngolunta di ariari na naeng ro on?\nTagonan do tahaholongi Debata sian na tabahen sogo ni rohaNa. Tagonan do mian hita di bagasan holong tu Debata marhite na satia marDebatahon holan Ibana, sian baliksa. Di Bibelta i mansai bahat do contoh na denggan taringot tu panghorhon na denggan tu na satia manghaholongi Debata.\nDi partingkian Covid 19 on denggan do sada contoh na mangihut on patolhason dison laho patuduhon panghorhon na denggan i: I ma ngolu ni sahalak raja margoar Hiskia di tongatonga ni bangso Juda, uju mangadopi hagogotan dirina nang bangsoNa na tongon mangadopi ancaman nabalga sian bangso ASSUR. Uju i marsahat na posa ibana, pola matematene.\nBeha ma boi sada raja manguluhon bangsona uju marsahit matematene, hape tongon ro bangso na balga naeng mamolgaknasida. Ro muse ma Jahowa mandok tu ibana marhite panurirang Jesaya anak ni si Amos songon on:\n“Pature ma bagasmu, ai na mate ma ho, ndang tagamon mangolu be” (Jes 38: 1)\nDia ma dipatupa raja i? “Dipahusor ibana ma bohina dompak dorpi jala martangiang tu Jahowa. On ma tangiangna huhut tumatangis:\n“O ale Jahowa, sai ingot ma na marpangalaho i ahu di joloM di bagasan hasintongan dohot di punia ni roha, jala hubahen na denggan di adopan ni bohiM” (Jes 38: 3)\nDia ma na denggan dibahen Debata tu na mangoloi patikNa i? Didok Debata ma marhite panurirang Jesaya na mangihut on tu raja i jala dipatupa Jahowa songon na nidokna on:\n“Nunga Hutangihon tangiangmi. Nunga Huida partangisonMi. Ida ma ambaanHu ma tu angka ariarim sampululima taon nari. Jala paluaonHu ma ho dohot huta on sian tangan ni raja ni Assur, jala ondihononHu do huta on” (Jesaya 38: 5-6)\nAsi do roha ni Debata Jahowa tu angka marriburibu na manghaholongi ahu. Masuk tu na marriburibu na manghaholongi Debata i ma hita, sude ruas ni HKBP di sandok portibion. Holan sada do syaratna, i ma “Tahaholongi Ibana, sude hita angka anak dohot boru ni Raja Natumimbul i.\nAngka ruas dohot parhalado na marsaor di bagasan HKBP na hinaholongonNa i. Tarlumobi ala di bagasan Jesus Kristus asi do rohaNa mida hita. “Ndang diolani Ibana Anakna sandiri, tung dipasahat do humophop hita saluhutna; tagamon ma so bahabasahononNa raphon Ibana saluhutna i tu hita? (Roma 7: 32). Amen.


Akkal ni Sijamordong – Amani Partogi\n← Hepeng ni Parjakarta\nAsal Ngusul, Sinamot →\nAkkal ni Sijamordong\nPosted on 2 Maret, 2011 by Hendry Lumban Gaol\nDiparhatutu rohakku do pandohan ni OppuBasiha, inangan marhadomuan tu rajokki, ninna ibana. Datung na naeng manaringot feng shui ni halak Sina pandohanna i. Nanidokna rupani, didia iba marinangan marhadomuan do tu rajokki. Molo pinatorang on disele-sele naso marimpola on, olo ma innon marganjang maredet-edet sian Purba sahat rodi Dangsina. Ai nda songoni do nang si Jamordong?.Tolu halak ma nasida sakontrakan di Kalimalang. Dang na naeng manariashon didia nasida marulaon, jala songon dia rumang ni ulaonna ganup ari. Nadua nari ima namargoar si Jatolhas dohot si Jatuha. Jala si Jatuha do naparjolo mangingani jabu i. Na so panagaman, pajuppa ma ibana dohot siJamordong di Terminal Bekasi. Ala rap pangaratto sian huta nasida, sa panghilalaan porsuk ni namangaratto, gabe dihara di Jatuha ma tu jabuna. Ba manang tung songon dia pe nasida nuaeng di jabu i,marhansit-hansit na mangarattoi, dihalashon do. Marsirippa ma lao manggarar kontrakan.\nDinasadari, hatiha hundul-hundul nasida dijolo i jabu i, ro ma sahalak doli-doli mangalului inganan kontrakan. Ninna parsikkola jala parkarejo do ibana. Asa jonok tu parkarejoan nang parsikkolaanna, ba dinahumaliang ni jabu kontrakan ni si Jatuha ma disoso. “Bah, halak hita do hamu lae, au marga Marbun do sian DolokSanggul” ninna siJatuha patandahon dirina, las rohana, ala halak hita do doli-doli onteng.\nJompok hatadohonon, diboto nasida nadua ma naung loja sidoli mangalului jabu inganan, dang marnadapotsa. Marsiberengan ma siJatuha dohot siJamordong, dungi didok ma “Buti lae, nian datung manang alani sidongan di hami, alai holan palilung do jala ala mangkuling do mudar ni halak batak, ba molo olo hamu, dison ma hita. Alai tutu dah, dang sadia lumbas, jala hami nadua do mangipai bilut on” ninna. Ima bikkasna, asa gabe sajabu nasida na tolu.\nSiapata rupani, diparngoluon siapari namarhais martuduk on dang sai hatikkian adong rupiah ni sakkuan. Ipe molo tung adong sasagetep, olo do tong niattan palaohon ala hurang do molo dibagi dohot dongan. Songonima, molo dang marhepeng nasida natolu sai dilului do akkal bohama asa boi rap mangan. Sipata, dituhor do holan hua ni rendang padang lao allangon laok ni indahan,–nasiputih– i. Alai ipe dang boi torus, datung sai dilean parrumamakkan padang i torusmanorus songoni. Na asing muse, olo dituhor manang na piga tusukan sate, alai dipagodang ma uram-uramna.\nGanup ari sabtu marulaon do halak batak di gedung pertemuan apala dua ratus meter do sian kontarkan i. Dimulana, dang haru diparateatehon nasida manang na ise marulaon disi. “Gok ni halak marulaon dah, dang tarihuthon i, alai molo tung apala dongan takkas, ba lao iba, akkup ni sian dia baenon manumpaki i” ninna si Jatuha dibagas rohana. Jot-jot do diida si Jatikkos ro tu pesta.\nDimulana dang apala dilean nasida rohana, ba lao tupikkiran na si Jamordong, na pamili ni siJatikkos namarulaon i. Dongan nasida do siJatikkos on, alai dang sakontrakan. Sai lam dipamanat ma rupani, dapotsa ma aha naniulani si Jatikkos di pesta i, boasa sai ringgas ro tu inganan i. “Ah, on do hape tutu, siulaon do on, pinomat padenggan pitamin ro iba” ninna siJamordong.\nBalik mingguna, sip-sip, dipakke siJamordong ma bajuna nadumenggan, lao ma ibana tu pesta i. Dung bongot pengantin on di hundulanna, ba ibana pe masuk ma, dibuat hundulanna. Dang sadia leleng tutu, dipukka protokolma tangiang mangan. Martua mangan. Marsiberengan ma siJamordong nang si Jatikkos sian meja na sada tu meja dibariba adui. Serom, dungi marsihidopan. Songoni ma dibaen nasida. Alai gabe tarboto do hasomalan on tu si Jatuha nang tu si Jatolhas, ala ganup disukkun manang diarahon si Jamordong lao mangan, sai torus do manjua.\n“Nunga mangan au bah” , hape so adong hepengna manuhor indahan.\nIa so i “Dang male au” ninna.\nUjungna disagi ma martikkian, dang boi nasida rappak-rappak mangan di pesta. Molo siJamordong hundul di meja, ikkon di inganan ni parsolam do si Jatolhas, jala di inganan ni ParIndahan Nasional ma siJatuha.\nDisagi ma partikkian marsoring-soring. “Ah, ai sian dia do saleleng on ho, tinaon male hape godang siallaong” ninna siJatuha. Alai hea do nasida naeng tardapot ala adong manukkun, ai apala isem na marpesta on lae?.\nDang taralusan si Jamordong didok ma “Ai anak ni nanguda sian tubu ni si pai tolu na mangoli tu halak Jawa na di tano Jawa an ma paloni i, alai oppungna pe mar-oppung mangulahi ma tu tulang ni namboru namaubuhon inang baju ni damang ima nasian SiattarSitannduk” ninna ibana mangalusi.\n“Jei hamu?” ninna manukkun Didok amanta namatua on,–goarna OppuJatikkos– mangalusi, “Apala tetanggaku ma nanidok muna Par-tanoJawai jala hombar balok ni inanta ma nidokmuna, inang na jabu na nidokmuna parSiattarSitanduk i”.\nRap serom nasida “Ah, sarupa, rap pangolpuk” ninna be diroha, huhut lao.\nOne thought on “Akkal ni Sijamordong”\n26 Maret, 2011 pukul 6:38 pm\t Balas\nAi akka hata najolo nama sude i


Raja, Anak ni Raja, Boru ni Raja | Sibarani\nGoar/gelar Raja i halak Batak. ndang apala dos i tu Raja/sultan disuku/etnis na asing. Molo di halak Batak donganna tubu do goar Raja i. Sude do baoa Anak ni Raja, jala sude do daboru, Boru ni Raja. Anggo pangatusion na somal, molo Raja, na pinabangkit ma, na pinillit nirakyat, manang panggomgom. Jala di suku na asing ala ni keturunan ma i. Alai molo Kapala Nagari, Raja Ihutan, napinabangkit ni Pamarenta ma i.\nIanggo Raja Parbaringin, na jongjong sandiri do i, na tinolopan ni haha anggi na dohot dongan tubu na. Ala di goari do i Raja Bius. Ingkon paboaona do i tu dogan na Raja Bius na di luat na asing, dibagasan ulaon adat Batak dohot pesta na balga. Kapala Nagari , Raja Ihutan, Kapala Kampung, aparat ni Pemerintah do i di sada-sada luat.\nAlai ianggo Raja Parbaringin, mangaradoti patik dohot uhum ma i di luat na niinganan na. Atong songon dia ma pangalaho ni sada halak Baak asa targoar jala tarjou ibana Raja?. Tarida ma i sian pangalahona dohot pambahenanna. Ai targoar ma antong ibana:\nRaja parmahan so mantat batahi, pamuro so mantat sior\nParamak sobalunon, parsangkalan sora mahiang\nDi jolo siaduon, di pudi sipaimaon, di tonga sirungguan\nGompul di harbangan, singa di tonga ni alaman\nParmangkudap sibane-bane, nalambok sigurung-gurung\nNaso maronding-onding disitumudu, naso marholip-holip disitualang\nNaso dompak pujion, na so tundal hataon\nAngka i ma deba kriteria ni sada Raja di halak Batak, gabe targoar jala tarjou ibana siganup ari gabe Raja, asing ni Raja naung melekat hian di ibana di hasoranganna tu portibi on. Tarjou ma ibana Raja di tonga-tonga ni huta, marga dohot luat, ndada napola dilantik i, Umpamana: Raja Pontas, Raja Sotarduga, Raja Buntal, Raja Bongbongan, Raja Parluhutan, Raja Nawalu, Raja Patik, Raja Mangansal, dohot na asing. Laos ihut ma antong soripadana gabe ina na ulibasa, na Basar, napantas marroha, Porman, Toman, Donda, Parbahul-bahul na bolon songon parsonduk bolon.\nAlai hita pe Raja do, Anak ni Raja do, boru ni Raja do. Ta jaga jala ta pelihara ma goar Raja i. Dohonon ni halak ma: “Sipigo ambaroba, rara huling-hulingna. Toho do ibana Raja/Anak ni Raja/Boru ni Raja, ai tung denggan do pangalaho dohot lambok pangkulingna”.\nMansai uli serita on pahusor-husoronta… Disada huta adong ma sada SUMUR na binahen ni Halak Bolanda


kode pos kabupaten simalungun sumatera utara\nHome Unlabelled kode pos kabupaten simalungun sumatera utara\nnb : TIPS PENCARIAN CEPAT GUNAKAN CTRL+F dan musukan kota atau daerah yang kamu cari dan tekan enter!!\nmaka akan ditandai nama kota yang kamu cari dan cari kode posnya . terima kasih salam saya admin +Rinal Purba ( nice met u )\nSumatera Utara Kab. Simalungun Bandar 21162 Sumatera Utara Kab. Simalungun Bandar Huluan 21184 9 3 Sumatera Utara Kab. Simalungun Bandar Masilam 21184 Sumatera Utara Kab. Simalungun Bosar Maligas 21183 Sumatera Utara Kab. Simalungun Dolok Batu Nanggar 21155 Sumatera Utara Kab. Simalungun Dolok Panribuan 21173 Sumatera Utara Kab. Simalungun Dolok Pardamean 21163 Sumatera Utara Kab. Simalungun Dolok Silau 21168 Sumatera Utara Kab. Simalungun Girsang Sipangan Bolon 21174 Sumatera Utara Kab. Simalungun Gunung Malela 21174 Sumatera Utara Kab. Simalungun Gunung Maligas 21174 Sumatera Utara Kab. Simalungun Haranggaol Horison 21174 Sumatera Utara Kab. Simalungun Hatonduhan 21174 Sumatera Utara Kab. Simalungun Huta Bayu Raja 21182 Sumatera Utara Kab. Simalungun Jawa Maraja Bah Jambi 21153 Sumatera Utara Kab. Simalungun Jorlang Hataran 21172 Sumatera Utara Kab. Simalungun Panei 21161 Sumatera Utara Kab. Simalungun Panombeian Panei 21165 Sumatera Utara Kab. Simalungun Pematang Bandar 21186 Sumatera Utara Kab. Simalungun Pematang Sidamanik 21186 Sumatera Utara Kab. Simalungun Pematang Silima Huta 21167 Sumatera Utara Kab. Simalungun Purba 21165 Sumatera Utara Kab. Simalungun Raya 21162 Sumatera Utara Kab. Simalungun Raya Kahean 21156 Sumatera Utara Kab. Simalungun Siantar 21151 Sumatera Utara Kab. Simalungun Sidamanik 21171 Sumatera Utara Kab. Simalungun Silimakuta 21167 Sumatera Utara Kab. Simalungun Silou Kahean 21157 Sumatera Utara Kab. Simalungun Tanah Jawa 21181 Sumatera Utara Kab. Simalungun Tapian Dolok 21154 Sumatera Utara Kab. Simalungun Ujung Padang 21187\n21174 Bandar Malela Gunung Maligas Kab. Simalungun Sumatera Utara 21174 Gajing Gunung Maligas Kab. Simalungun Sumatera Utara 21174 Hutadipar Gunung Maligas Kab. Simalungun Sumatera Utara 21174 Karang Anyer Gunung Maligas Kab. Simalungun Sumatera Utara 21174 Karang Rejo Gunung Maligas Kab. Simalungun Sumatera Utara 21174 Karang Sari Gunung Maligas Kab. Simalungun Sumatera Utara 21174 Rabuhit Gunung Maligas Kab. Simalungun Sumatera Utara 21174 Silau Bayu Gunung Maligas Kab. Simalungun Sumatera Utara 21174 Tumorang Gunung Maligas Kab. Simalungun Sumatera Utara\nSumber : PT. Pos Indonesia (Persero)\nBy rinaldhie siboro on 11.51.00


NAMORA PANALUAN ~ MEDIA CERDAS\nLEGENDA ni si Tambun Mulia nialap ni Namora Panaluan.\nLokasi di Sipoltongon Urat Desa Parsaoran Urat\nDidok songon Umpama ni Situmorang Lumban Nahor :\n“Namora Panaluan na Mangalap boru Manurung si Uluan,\nPatamba Hagabeonna di-Alap ma muse boru Lumbantoruan”\nNamora Panaluan nunga marhasohotan hian, mangalap boru Manurung, alai dang dililiti andorna dope ditingki na masa on. Di hatiha i pe godang dope jolma manandinghon hadatuonna jala porsea situtu di angka dihagogoon haportibion, na gabe manghorhon tu cikal bakal ni Legenda on.\nDung borhat sian Samosir mangalaosi angka luat, ditingkina muse pajumpang jala sahat ma Namora Panaluon tu huta ni Ompu Sorba manang Sihombing L. Toruan di Humbang.\nDi salah satu parjumpaan i dohot angka ulaon na ditolopi nasida tung pe i dohot segala resiko, gabe ingkon ditodo Namora Panaluan ma asa lehonon ni Ompu Sorba boru na si Tambun Mulia naeng pardijabu na. Nang pe sungkun-sungkun di roha ni Ompu Sorba, nunga mar-rumahtangga amanta on, laos inanta pa-Duahon ma borukki ?. Sotung na mangalului boru-boru do nuaeng Namora Panaluan on, laho naeng Tumpa-onna (jadi tumbal) …?.\nMasa do na jolo songon i (demi satu tujuan tertentu), sipata do ninna tumbal i gabe disaok jala miak ni abuna i diparsuap, holan asa dapat napinarsinta ni rohana.\nNauli do ninna si Tambun Mulia, jala lambok bohi na, songon goar na i.\nDipudi ni panghataion dohot diangka janji ni Namora Panaluan dohot Ompu Sorba na so boi juaonna, gabe didok Ompu Sorba ma tu boru na i, asa dioloi boanon ni Namora Panaluan ibana.\nJadi didok si Tambun Mulia ma tu Amang na i :\nBoha do i Amang, Nunga Tarunduk hata ahu tu marga Sigalingging !. Oloi ma boru hatangki, huhut didok muse ; Marutang ma ahu tu Sigalingging i.\nDidok si Tambun Mulia ma muse : Antong buat Amang ma jolo Sarindan (Benalu) ni Pinasa na di hau Jabi-jabi an, asa adong muse Ihot-ihot ni Siporhothu (tusuk Konde) molo tung jadi do ahu boanon ni Namora Panaluan i.\nDijangkit amangna ma Jabi-jabi i laho mambuat Sarindan i, dung dibuat, dilehon tu Boru na i.\nDijalo si Tambun Mulia ma Tunas ni Pinasa i, didok ma tu Amang na :\n”Mauliate ma amang na burju mar-boru”. Dang jadi be on tusuk Kondekhu, alai suan amang ma Tunas ni Pinasa i di huta on (inganan sahat tu saonari), jala ingot ma Amang :\nOn ma gabe Singkat (Ganti) ni borum si Tambun Mulia, atik boha mate manang nunga gabe bangke ahu sogot begeonmu.\nAlai on ma gabe Pauseang tu Pinompar-hu muse, molo jadi Muli jala mar-hagabeon ahu dohot Namora Panaluan, ditingkina ro Mebat hami tu huta-mon.\nDiundukhon Ompu Sorba do pangidoan ni boru na i, atik pe tamba lungun roha na mambege hata dohot pangidoan ni boruna i.\nJadi ma diboan Namora Panaluan ma si Tambun Mulia tu Samosir, jala dibahen ma tu Sopo na donok tu huta na i.\nTu angka si Tumpa-on do biasana dibahen songoni na jolo, jala 7 ari + 7 borngin i di inganan na disangkapi, jala pangidoanna pe lehononna do i.\nDidok barita i, di ihuthon jala dijaga Amangna do si Tambun Mulia sian pudi, boi muse do ninna Ompu Sorba mangalilu jala modom diatas ni andor dohot Ri (Ilalang).\nPa-onom bornginhon, maruba ma pikiran ni Namora Panaluan, adong muse dihusiphon Namboruna tu ibana dung jolo pajumpa jala masitandaan namboruna on dohot si Tambun Mulia tingki mamolus sian Sopo i. Gabe dialap Namora Panaluan ma si Tambun Mulia sian Sopo i laos diboan tu jabu na. Dibereng inanta na na-parjolo (boru Manurung) ma na masa i, dibuat ma Sirabun (abu bekas pembakaran kayu) jala disiramhon tu simalolong (mata) ni si Tambun Mulia !.\nHohom do ninna si Tambun Mulia ala diluar pamotoanna do na masa i.\nManungkap ma ibana songon na marsomba....., Manghitir jala mungkap ma simangkudapna (mulut)...., haruar ma hata na, mandok :\nAle Mulajadi na Bolon ; Dang na roha-rohangku on.\nAle Amang (tu Ompu Sorba) ; Hatam do na hu-oloi.\nAle Inang (tu br. Manurung) ; Dang na pamotoangku songon on, ingotma : Sai songon godang ni sirabun on ma sogot torop ni Pinomparhu !.\nPendek cerita, dung adong Anak ni Namora Panaluan sian si Tambun Mulia, naeng boanonna ma Mebat tu huta ni Hula-hulana di Humbang.\nKonon, dang manigor dijalo Ompu Sorba ninna nasida, anggo so jolo parbinoto jala persetujuan ni angka namarhaha-anggi.\nTung diundukhon jala dioloi borunta Namora Panaluan & Tambun Mulia do i.\nDung parbinoto jala dioloi haha-anggina (Ama Binjori dohot Ompu Bunga) rencana ni Ulaon i, laos ditonahon ma asa torus (estafet) ingkon parbinoto jala ditolopi tu Sariburaja & Mambirjalang, Amparhudatar sahat tu Haha-doli Hutagurgur.\nLaos dibagasan ni panghataion di ulaon Mebat i, Didok si Tambun Mulia ma tu Hula-hulana :\nSantabi ma di hamu Hula-hulangku, Ia Pauseang si pangidoonku tu Pahompum (Pinupus-mon) ima Bona ni Pinasa na sinuan ni damang i do.\nDioloi hula-hula ma i, jala sahat tu saonari : Bona ni Pinasa i gabe sada bukti sejarah na turun temurun do i, baik di marga Sihombing Lumbantoruan tarlumobi di boruna Situmorang Lumban Nahor.\nGabe melegenda ma, mulai sian proses partinandaan, parborhat sahat tu na pa-ebathon anakhonna borunta i, ditamba rasa hormat ni Namora Panaluan & Tambun Mulia tu Hula-hulana.\nDitonahon ma tu Pinomparna : Ingkon sude marga Sihombing Lumbantoruan dohononna Tulang, jala hormatanna. Hita ganup ma na umboto dohot na mangalami rasa hormat nasida tu hita Bona ni arina i.\nSude do marga na adong di luat Sipultak dohot na humaliangna, manang halak na hea marnida Bona ni Pinasa i tarlumobi Sihombing Lumbantoruan dohot Situmorang Lumban Nahor, molo mamereng i, mandok : “Bona Pinasa ni Situmorang”.\nTorop do nasida (Situmorang) na masihol jala naung marnida Bona ni Pinasa na i, laos dikesempatan i ma muse nasida mandapothon angka hita hula-hula na donok disi, adong do nasida na ro sian Lumban Sirait manang Urat Samosir, tarlumobi sian angka Pangarantoan na be.\nDiangka tingki na salpu dipature nasida do pagar humaliang Bona ni Pinasa i, jala dipajongjong Papan Nama, berukuran +/- 1,50 x 2,50 m, marsurathon songon na di toru on :\nLokasi Bona ni Pinasa\nNamora Panaluan Situmorang\nTambun Mulia Br Lumbantoruan\nSahat tu saonari, adong dope pangkal Bona ni Pinasa i di Sipultak, jala ditingki angka nasalpu nunga disuan nasida muse Tunas na baru, Pangkal Bona ni Pinasa I diperkirakan +/- 275 tahun (11 Sundut / generasi sian Ompu Sorba tu penulis on). Dicetak jala dibingkai do 2 (dua ) set gambar Bona ni Pinasa i, huhut pinasahat di Pesta Partangiangan Situmorang Lumban Nahor, Thn. 2008 na di BPU “Sejahtera” Pondok Gede. Di Undang nasida do Hula-hulana (Manurung = 75 KK rap dohot Sihombing L. Toruan = 75 KK). Sude do hita hampir mewakili Ompu sian Hariara sahat tu Hutagugur na ro mangadopi Partangiangan 1, laos dipasahat nasida do 1 (satu) rekaman DVD berisi gambar dohot kegiatan nasida to ho mulak marnida Bona ni Pinasa i menjelang Pesta i tu hita hula-hulana.\nAdong do tahe binege Manuk-manuk (=sian hau) peninggalan ni borunta i di Lumban Sirait Samosir, disimpan pomparanna do i, jala molo adong ninna hita laho tu huta nasida, tar didok angka natu-tua do ; Unang lupa marnida manang mamangkulingi manuk-manuk ni borunta i hamu !.\nSian angka barita na diginjang on, misalna ; na-manungkap si Tambun Mulia, jala mandok hatana (tu Mulajadi Nabolon, tu Amangna, tu br. Manurung), berbagai do ra tanggapanta dohot pandapot di si, molo pe sada Legenda on, gabe hira hata ni angka Panurirang manang tadok ma jolo songon pangidoan manang alus ni Parjamita na tulus roha ma i di tingki ha-Kristenon na parjolo i, atik namasa i ditingki Animisme.\nBoi do gabe si-ingoton na mambahen tudosan na denggan angka hata manang Tona ni si Tambun Mulia i tu angka generasi Muda, bersifat Nasional / Umum, ditonahon tu Pinomparna asa hormat jala mandok Tulang tu sude Sihombing Lumbantoruan (dang mambedahon Hariara dohot Hutagurgur).\nJadi, ala sai mandok Tulang do Situmorang on umumna tu hita marga Sihombing Lumbantoruan, denggan antong hita mandok Amangboru tu nasida.\nTarsongon i ma Legenda on ni ceritahon sian na binege, dohonon ma songon hata ni Umpama sian Huta ni Borsak Sirumonggur :\nHobas sian Tipang sahat di Lintong ni Huta, sian si Pagabu torus tu Bahalbatu.\nHoras ma sude angka Hula-hulana, horas sudema nang angka Boru.\nSian Sibaragas laho tu Pagaran, sian Sitampurung ro tu Silait-lait\nHoras ma hita sude na di Parserahan, horas ma nang di Bona Pasogit.\nSumber : http://keluarga-sihombing-lumbantoruan.webs.com\nPETUNJUK TEKNIS PELAKSANAAN P3-TGAI LAMPIRAN - 3 BENTUK / CONTOH DOKUMEN FORM TAHAP PERSIAPAN F - 01 NOTULA SOSI...\nDalam rapat pra pelaksana, unsur penyelenggara proyek yang dibahas perannya adalah Atasan langsung peminpin proyek Pemimpin proy...\nA. SOAL CPNS, Padanan Kata J i ka k i t a m e n e n t uk a n b a hwa hubung a n n y a a d a l a h S AMA - S AMA B I N A ...\n1. GALIAN 1. 1. GALIAN YANG TIDAK DIUKUR UNTUK PEMBAYARAN Sebagian besar pekerjaan galian dalam kontrak tidak akan diukur dan dib...\nInterfancing Komputer dan Mikrokontroler\nCopyright © MEDIA CERDAS | Powered by Bapa Program


Bindoe 6—Angka Ari Paraloan | EGW Writings\nBindoe 6—Angka Ari Paraloan\nEnglishAbkhazianAfrikaansAkawaioAlbanian (Shqiptare)AltayAmharic (አማርኛ)Arabic (عربى)Armenian (Հայերեն)AssameseAvarAzerbaijani (Azərbaycan)BandungBengali (বাঙ্গালি)BohemianBosnian (Bosanski)Bulgarian (Български)BuluBurmese (မြန်မာနိုင်ငံ)CaribCatalan (Català)CebuanoChewaTshilubaChinese (中国人)ChitongaCroatian (Hrvatski)Czech (Čeština)Danish (Dansk)Dutch (Nederlands)EsperantoEstonian (Eesti Keel)FaroeseFarsi (فارسی)FijianFinnish (Suomalainen)French (Français)GaroGeorgian (Ქართული)German (Deutsch)Greek (Ελληνικά)GreenlandicGujarati (ગુજરાતી)HakhaHausaHebrew (עִברִית)HiligaynonHindi (हिन्दी)HmarHungarian (Magyar)Icelandic (Íslenska)IgboIlocanoIndonesian (Indonesia)Italian (Italiano)Japanese (日本語)Kannada (ಕನ್ನಡ)Kazakh (Қазақ)KhasiKhmer (ខ្មែរ)KinandeKinyarwandaKiribatiKirundiKorean (한국어)KoryakKurdish (Kurdî)Kyrgyz (Кыргызча)LaoLatvian (Latviski)Lithuanian (Lietuvių)LoziLugandaLuoMaasaiMacedonian (Македонски)MalagasyMalay (Melayu)Malayalam (മലയാളം)MaoriMaraMarathi (मराठी)Mauritian CreoleMizoMongolianMontenegrinNepali (नेपाली)NorwegianNyoro (Tooro)OdiaOromoOvamboPampanganPangasinanPolish (Polskie)Portuguese (Português)Punjabi (ਪੰਜਾਬੀ)RarotonganRomanian (Română)Russian (Русский)RusynSamoan (Samoa)SantaliSerbian (Српски)Serbo-CroatianSgaw KarenShonaSinhala (සිංහල)Slovak (Slovenský)SothoSpanish (Español)Swahili (Kiswahili)Swedish (Svenska)TagalogTahitianTaiwaneseTajik (Тоҷикӣ)Tamil (தமிழ்)Telugu (తెలుగు)Thai (ไทย)Tok PisinTonganTswanaTumbukaTurkish (Türkçe)TurkmenTwiUkrainian (Українська)Urdu (اردو)Uzbek (O'zbek)VendaVietnamese (Tiếng Việt)Welsh (Cymraeg)Xhosa (Isixhosa)YorubaZomiZulu\nKristus Sipaloea Hita\nBindoe 1—Hatoetoeboe Ni JesusBindoe 2—Jesus Dipasahat Di Bagas DjoroBindoe 3—Haroro Ni Angka Parroha Na Sian PoerbaBindoe 4—Hapoporoes Na Toe Tano MisirBindoe 5—Hasidakdanaon Ni JesusBindoe 7—PandidionBindoe 8—PangoendjoenanBindoe 9—Oelaon PatoedjoloBindoe 10—Angka Pangadjaran Ni KristusBindoe 11—Pabadiahon Ari SabatBindoe 12—Marsihoendoel Toe JerusalemBindoe 13—„Boan Hamoe Ma I Sian On!”Bindoe 14—Di Pesta PaskaBindoe 15—Di Porlak GetsemaneBindoe 16—Didjehehon Djala DitangkoepBindoe 17—Di Djolo Ni Si Annas, Si Kajapas, Dohot Rapot SanhedrimBindoe 18—Si JoedasBindoe 19—Di Djolo Ni Si Latoes Dohot Si HerodesBindoe 20—Hona Ohoem Dibahen Si LatoesBindoe 21—Di GolgataBindoe 22—Di Tanoman Ni Si JosepBindoe 23—„Noenga Hehe Ibana”Bindoe 24—Baritahon Ma Toe Angka SiseankoeBindoe 25—Angka SitindangiBindoe 26—Laos Jesus OnBindoe 27—Toehannasida Na Tarhinsat I\nBindoe 1—Hatoetoeboe Ni Jesus\nBindoe 2—Jesus Dipasahat Di Bagas Djoro\nBindoe 3—Haroro Ni Angka Parroha Na Sian Poerba\nBindoe 4—Hapoporoes Na Toe Tano Misir\nBindoe 5—Hasidakdanaon Ni Jesus\nBindoe 9—Oelaon Patoedjolo\nBindoe 10—Angka Pangadjaran Ni Kristus\nBindoe 11—Pabadiahon Ari Sabat\nBindoe 12—Marsihoendoel Toe Jerusalem\nBindoe 13—„Boan Hamoe Ma I Sian On!”\nBindoe 14—Di Pesta Paska\nBindoe 15—Di Porlak Getsemane\nBindoe 16—Didjehehon Djala Ditangkoep\nBindoe 17—Di Djolo Ni Si Annas, Si Kajapas, Dohot Rapot Sanhedrim\nBindoe 18—Si Joedas\nBindoe 19—Di Djolo Ni Si Latoes Dohot Si Herodes\nBindoe 20—Hona Ohoem Dibahen Si Latoes\nBindoe 21—Di Golgata\nBindoe 22—Di Tanoman Ni Si Josep\nBindoe 23—„Noenga Hehe Ibana”\nBindoe 24—Baritahon Ma Toe Angka Siseankoe\nBindoe 25—Angka Sitindangi\nBindoe 26—Laos Jesus On\nBindoe 27—Toehannasida Na Tarhinsat I\nTOROP do atoeran dibahen angka goeroe ni halak Jahoedi di na torop i, djala dipangido nasida do mambahen torop angka na so adong diparentahon Debata. Gari angka dakdanak ingkon dohot do manggoeroehon dohot mangoelahon angka atoeran i. Alai ianggo Jesus ndada di goeroehon Ibana pangadjaran ni angka rabbi i. Manat do Ibana mandjaga hatana adop angka goeroe i, alai diparsiadjari Ibana do angka soerat na badia i, hoehoet mangihoethon patik ni Debata. Djotdjot do Ibana hona hata ala so dioelahon Ibana songon na nioela ni halak na asing. Djadi dipatoedoehon Ibana do sian Hata ni Debata dalan hasintongan i.KSH 36.1\nTongtong do sai dibahen Jesus na taoe pasonanghon halak na asing. Ala ni boerdjoe dohot lambok ni rohana, mangarop sitoetoe do angka rabbi i mambahen Ibana manoeroet songon na binahen nasida. Alai toeng na so tarbahen nasida do songon i. Molo didjoedjoei nasida Ibana mangihoethon angka paratoeran na binahen nasida, disoengkoen Ibana do manang na songon dia pandok ni Hata ni Debata. Ai manang aha na tarsoerat disi, i do oelahononna.KSH 36.2\nOn ma na mambahen marsigorgor moeroek ni angka rabbi i. Diboto nasida do naoeng pilit atoeran-atoeran na binahen nasida i sian Bibel, alai nang pe songon i non i sogo do rohanasida mida Jesus ala mandjoea adop halak i. Dialoehon nasida do Ibana toe natorasna. Dipingkir si Josep dohot si Maria do angka rabbi i halak na denggan, ala ni i gabe hona hata ma Jesus dibahen nasida. Tanggoengan na borat do i.KSH 36.3\nAngka rabbi i do didongani angka haha-anggi ni Jesus. Didok nasida do na tama parrohahononhon angka hata ni angka rabbi songon hata ni Debata. Dipinsang nasida do Jesus ala dibahen Ibana dirina toemimbo sian angka oelaon ni na torop.KSH 37.1\nDipingkir angka rabbi i do doemenggan nasida sian halak na asing, ala ni i ndang domoe nasida toe halak hatoropan. Pis do mata nasida mida halak na dangol dohot na oto. Gari halak na marsahit dohot na morsoro ni ari Jesus marasi ni roha toe na pogos. toeng ditinggalhon nasida do so dapotan pangaropan dohot apoel-apoela.KSH 37.2\nIanggo Jesus sai dipatoedoehon Ibana do holong ni rohana toe soede halak. Ganoep halak na marsoro ni ari na djoempangsa, sai tongtong do dioeroepi Ibana. Ndang adong hepeng lehononna, alai djotdjot do disoadahon Ibana dirina sian sipanganon asal ma boi oeroepanna halak na asing. Molo disonggahi angka haha-anggina i angka halak na dangol i, apala toe angka i do Jesus laho mangkoelingi nasida dohot hata apoel-apoel na lambok. Toe halak na male dohot na maoeas, diboan Ibana do sipanganon dohot samangkoek aek ngali, djala djotdjot do dilehon Ibana sipanganonna hian toe nasida.KSH 37.3\nSoede i mambahen sogo ni roha ni haha-anggina i. Diasoepi nasida do Ibana, alai nang pe songon i sai tong- tong do dioelahon Ibana na nidok ni Debata. Toeng torop do pansoebaon dohot pangoendjoenan na ingkon boloeson ni Jesus. Tongtong do djonggor mata ni sibolis i giot manaloehon Ibana. Aoet soera ma tarbahen ibana manogoe Jesus mambahen sada oelaon na sala, manang mangkatahon sada hata moeroek, na so boi do Ibana gabe Sipaloea hita, djala tano on pe na laos mago boti do. Diboto Sibolis i do i, ala ni i ma oembahen didatdati ibana mangaloeloei dalan asa mardosa Jesus. Alai atik pe tongtong didjaga angka soeroe-soeroean n i banoea gindjang i Sipaloea i, tongtong do ngoloena dibagasan sada paroengkilon maralohon hagogoon ni hagolapan. Toeng na so adong do sian hita na boi mangadopi pangoendjoenan n a djorboet na songon tinaonna i.KSH 37.4\nAlai toe ganoep pangoendjoenan na ro sai on do hatana: „Ai tarsoerat do.” Ndada djotdjot dipinsang Ibana angka sala na binahen ni angka haha-anggina i, alai dipaboa Ibana do toe nasida manang aha na nidok ni Debata.KSH 38.1\nSada hoeta na djahat do hoeta Nasaret i. Disoebo angka dakdanak dohot angka doli-doli ni hoeta i do mandjalahi dalan asa diihoethon Jesus dalannasida na so toere i. Na pistar djala na riang do Ibana, dibahen i ma oembahen las rohanasida mangangkoepi Ibana. Alai dipahehe hapormanonna i do moeroeknasida. Djotdjot ala so olo Ibana mangihoethon nasida mambahen sada oelaon na so toere, digoari nasida do Ibana sahalak par biar. Djotdjot do Ibana hona rehe-rehe ala boerdjoe Ibana nang pe toe angka oelaon na menek. Aloesna toe soedena i, on do: Ai tarsoerat do, „Biar mida Jahowa do hapistaran, djala soemoeroet sian hadjahaton, i do parbinotoan.”KSH 39.1\nNdada didjoegoelhon Jesus hadirionna i. Molo toeng malobihoe pambahen nasida, ditaonhon Ibana do i. Ala pangoloi Ibana djala ndang maroengoet-oengoet, djotdjotan do oemborat oelaonna. Nang pe songon i ndada mandele Ibana, ai diboto do na las roha ni Debata mida Ibana.KSH 39.2\nIanggo tingki na soemonang di Ibana, i ma tingki sasadasa raphon angka djadi-djadian dohot Debata. Doeng sidoeng oelaonna, lomo sitoetoe do rohana laho toe angka ladang, marpingkir-pingkir di angka roera, martangiang toe Debata dilamboeng dolok, manang di tonga-tonga ni angka haoe na di harangan i. Ditangihon Ibana do toe ende-ende ni angka pidong na mamoedji-moedji Sitompa sasoede, djala laos ihoet do soearana mangendehon poedji-poedji dohot hamoeliateon. Didjangkon Ibana do ari marsogotna i dohot soeara na marende. Sogot manogotna i djotdjot do Ibana tinggal di inganan na loengoen mamingkiri-mingkiri taringot toe Debata, marsiadjar Bibel, manang martangiang. Sian angka tingki na dame on, moelak moese do Ibana toe bagas mangoela oelaonna na somal hoehoet mangalehon tiroean dame ni roha mangoela sioelaon.KSH 39.3\nManang didia pe Ibana sai tongtong do dirina mambahen djonok soeroe-soeroean ni Debata. Soede do halak na hoemaliang mangkilala ngoloena na so marlindang i. Dibagasan haiason, na mardalani do Ibana di tongatonga ni halak na hoerang pingkiran, halak na kasar, halak na so maradat; dohot di tonga-tonga ni angka sidjalo beo, angka paraoe-boeboes, angka Samaria na gedoek, angka parangan ni halak kapir dohot angka paroema-oema na kasar. Tongtong do Ibana mangapoeli dohot mangoeroepi halak na lodja marsioesoengon, djala dihatahon Ibana do toe nasida angka parsiadjaran na dapotsa sian angka djadi-djadian, i ma taringot toe holong, asi, dohot basa ni Debata.KSH 40.1\nDiadjari Ibana do nasida mamereng toe dirinasida songon halak na marisi talenta na arga, djala ia digoenahon nasida i toe na denggan dapot nasida ma hamoraon na so ra soeda i. Marhite pambahenan, diadjarhon Ibana do hinaarga ni tingki, djala tingki na tama parhaseangon toe oelaon na denggan. Ndang hea diboloeshon Ibana manang ise songon halak na so adong be mangalehon pangaropan; alai toeng disoebo Ibana do pahinsa roha ni na kasar djala na so adong tagamon mangalehon pangaropan. Dipaboa Ibana do na dihaholongi Debata nasida songon ianakhonna; djala asa anggiat lam sanggam nasida toe roepa haadongon ni Debata.KSH 40.2\nAsa sian sieteh-etehon dope noenga mangoela Jesus boeat goena toe na asing. Ndang adong manang ise na boi mangotapi Ibana sian oelaon i, angka goeroe na pistar manang angka haha-anggina pe. Dohot toedjoean na marsitoetoe, didjoeldjoelhon Ibana do tinembak ni ngoloena, ai Ibana do i na gabe panondang ni portibi on.KSH 40.3


05.49 Gereja Katolik Maria P.O.K.-Sidikalang No comments\nYes 49: 1-6 Kis 13: 22-26 Luk 1: 57-66.80\n“Jala saluhut na umbegesa, diparateatehon be do barita i, ninna ma: Na gabe aha ma ulaning dakdanak on? Ai tung didongani tangan ni Tuhan i do ibana.” (Mat 1:66)\nAdong sada hasomalon na bagak di halak Batak, ima hatutubu ni dak-danak diida sada tingki namamboan silas ni roha. Ditingki sorang sada dakdanak, sai na dipestahon do i, ba diundang ma angka tondong, hombar balok dohot hula-hula i. Alai pesta si songon i, diulahon holan di tingki anak pertama, ima buha baju panggoaran. On do hurangna sipata, sahera anak buha baju i do na umporlu, alana memang gabe panggoaran ni ama dohot ina i, apalagi muse molo pahompu panggoaran na sorang i. Sian hasomalan i, anak paduahon dohot satorusna sahera hurang na mararga do, alana somalna di tingki sorang anak dungkon si parjolo, somalna holan ulaon biasa do, unang-unang ndang adong ulaon na met met pe.\nSuang songon i muse, di tingki tubu dakdanak sai adong do panghirimon ni natua-tua tu dakdanak na sorang i, ima manghirim natua-tua i asa annon dung balga dak-danak i gabe jolma na hasea. Alani i do, dibahen ma goar na bagak, rupani i dibahen ma goar Sipanoguan asa sai anggiat haduan gabe jolma nahasea ibana, panogu-nogu tu angka donganna. Alai natua-tua nuaeng on, hurang do mamparrohahon i, Alana jot jot do dipambahen goar na somarlapatan, rupani i singkatan goar ni ama dohot ina i, ninna rohana asa marningot ibana haduan di natua-tuana, alai hurang manang gabe hurang bagak begeon gora i. Molo niida, hatutubu ni dak-danak di ruma tangga, nunga hurang mamboan silas ni roha. Molo tung pe dipestahon, sahira holan alani adat nama, sahira adong pingkiran, ba tubu tubu ma.\nSadari on, hita rayahon ma ari Rea Hatutubu ni si Johannes Pandidi. Hita boto do tangkas partubu ni si Johannes on, ima nunga tung mansai leleng dipaima-ima natua-tuana si Zakaria dohot si Elisabet ibana. Si Johannes tubu di tingki hatuaon ni natua-tuana, jala ipe ala na dijanjihon Debata do tu nasida. Hatutubu ni si Johannes mamboan silas ni roha na bolon tu natua-tuana dohot angka na torop, gariada dungkon i gabe boi ma muse manghatai si Zakaria. Marhite i, patarma tu si Zakaria huaso dohot holong ni Debata tu nasida di partubu ni si Johannes, jala i dibaritahon ibana dungkon boi ibana muse manghatai. Dibahen i do tung mansai las roha nasida dipartubu ni si Johannes. Halasni roha nasida, dipataridahon do marhite di panghirimon asa hadua si Johanes gabe anak nahasea tarlumobi di jolo ni Debata.\nTung mansai asing situtu na masa di ripe ni si Zakaria di tingki partubu ni si Johannes Pandidi. Ari Rea on gabe sipaingot muse di angka natua-tua nuaeng on, jala gabe sada tudo-tudos. Rupani na laho didok tu hita, hatutubu ni dak danak, dohot hatutubunta ima sada silasniroha na bolon, alana silehon-lehon ni Debata doi tu hita manang tu keluarga. Dibahen i ingkon dihalashon. Halasni roha dohot haporseaon i, ingkon ma dipataridahon natua-tua i marhite na mangupayahon asa dak danak i mangolu gabe jolma nahasea tarlumobi di jolo ni Debata. Suang songoni hita, molo porsea hita ngolu on tajalo sian silehon-lehon ni Debata, ba tahalashon ma i marhite mangolu gabe jolma nahasea hita.


ASI NI ROHA DOHOT DAME NA SIAN DEBATA DI BAGASAN JESUS KRISTUS | HKBP BATU AJI BARU\nBeranda Ibadah Ibadah Minggu ASI NI ROHA DOHOT DAME NA SIAN DEBATA DI BAGASAN...\nMansai denggan jala bagas naeng rimang-rimanganta (ala ni turpuk I Kor. 1:1-9), poda ni BE 124:1-3, “Di Borngin na Parpudi i”. Hata-hata (syair) ni BE 124:1-3 ima,\n1.Di borngin na parpudi i, tagan so mate Ho, na marsihaholongan i dijamitahon Ho.\n2.Antong paingot huriaM na mura marbadai. Tongtong di holong ni rohaM, huhut sai parrohai.\n3.Gok dame baen huriaM huhut patogu i. Maniru Holong ni rohaM piantuduhonMi”.\nNa mangonjar roha ni apostle Paulus pasahathon hamauliateon ni rohana na mansai balga tu Tuhan Debata jala na mansai tangkas tarida di patujolo ni suratna na parjolo on tu huria Korintus, ima “ala holong ni roha ni Debata na so hasuhatan”. Asi dohot holong ni roha ni Debata na so hasuhatan i, lumobi tu ngolu ni ruas ni huria nang tu huria Korintus. Alasan on do mambaen apostel i ndang mansadi pasahat puji-pujian dohot hamauliateon ni roha na. Dison, roha na mandok mauliate na so holan dipandohan sambing, alai adong sada hal naeng diondolhon ibana di bagasan hata hamauliateon i ima “paingothon padan ni Debata naung dipasaut jala dihilala huria dohot ruas ni huria di Korintus”.\nPadan i ima “naung sahat ulaon parbarita na ulion jala naung mampanghorhon parbue ni parita na uli i di luat Korintus.” Dia ma panghorhon ni barita na uli i di nasida hombar tu maksud ni apostle i, ima: “di pasahat Debata pasu-pasuNa dohot dipahot Debata padanNa.”\n“Di pasaut Debata pasu-pasuNa dohot dipahot Debata padanNa”, maksudna hal on tarida/nampak di ekspressi (kesan situasi/keadaan yang dinampakkan/tunjukkan) ni “padan i” dohot ekspressi na tarida di “partondion” ala ni pasu-pasu i dohot ala ni dipahot Debata PadanNa. Molo didok “ekspresi na tarida di padan i” dohot “ekspressi na tarida di partondion” lapatanna haidaan/tarboto di “aura semangat hidup, aura haporseaon, aura habisuhon, aura parsaoran na di bagasan dame, aura na masiurupan, aura na masihaholongan, aura kemitraan” na mian jala manggulmit di ojahan ala haporseaon na polin tu Tuhan Jesus Kristus. Siala parbue na tarida on di parsaoran ni huria di Korintus umaben dipuji/disanjung apostle i huria dohot ruas i “ala ni Debata dohot asi ni rohaNa” (I Kor. 1:4), jala asi ni roha ni Debata songon silehon-lehon na special/khusus tu nasida. Hata na favorit di apostle i mandok, “kharisma”, lapatan na “silehon-lehon na balga na so marbalos (cuma-cuma). “Kharisma” (silehon-lehon) na dimaksudna dison, sama sekali dang asa paburnang diri, alai “Kharisma” na so pinangido dohot na so hinalojahon ni manang ise pe jolma.\nTu konflik ni huria di Korintus di pasahat apostle Paulus do turpuk on laho mamodai nasida asa padimun-dimun (mangaradoti) hasadaon, habadiaon dohot harentaon parsaoran ni ruas ni huria di huria ni Kristus Jesus (ay. 2b). Huria ni Kristus na pinajongjong jala ampuna (milik) ni Kritus Jesus, na manjou ruas na marsaor di huriaNa sian: “ganup inganan, ganup tingki, ganup bangso/houm, warna kulit, latarbelakang, budaya, tradisi, bahasa …dna”. Ruas ni huria na jotjot marsalisi ala ni godang hal/siala na:\na).Songon huria na parjolo di Jerusalem (Ulaon 6:1-2), na dirajai parungut-unguton ni ruasna di huria, ima halak Junani maradophon halak Heber (Jahudi). Siala parungut-unguton i, dipapungu angka apostle do ruas ni huria i, marpungu jala mardos ni tahi padimun-dimun parsaoran di huria i.\nb).Songon huria di Pilipi, ala parsualon ni sesama ruas ni huria, isara parsualon ni si Euodia tu si Eunike, na pola dipangido apostle Paulus asa si Sunsogos padamehon parsualon nasida na dua (Pil. 4:2-3). Ala parsualon i, mampanghorhon (berdampak) na hurang denggan tu hasadaon dohot habadiaon ni huria di Pilipi.\nc).Songon ido huria di Korintus. Sian pitu huria na ditongos apostle Paulus surat na mamodai parsualon na masa di angka huria i, tu huria na di Korintus ma gumodang masa parsualon internal ni huria di Korintus. Parsualon na tumandi (menonjol) ima hamamasa ni marhorong-horong (kelompok-kelompok) ruas ni huria di huria Korintus. Di sipaingot ni apostle Paulus (1 Kor 1:10) mandok, “huapoi ma hamu angka dongan, asa sahata hamu saluhutna, unang adong nian parbolatan di hamu, hot ma hamu binahen ni sada ni roha, dohot sada ni pingkiran”. Sipaingot on didok, ala adong kelompok (golongan/horong) ni si Apolos, horong ni si Kepas, horong ni si horong ni Paulus, pola sahat tu na sahat parsualon (marparkaro) i tu pengadilan formal (Pasal 6). Bonsir ni parsualon sama nasida, ala ni “pelean situtungon (psl 8-10), taringot tu sipanganon/siinumon di parpadanan na badia (psl 11), ala ni ragam ni silehon-lehon partondion/karunia roh (psl 12-14).\nDi roha ni apostle Paulus pasahat surat na on, “molo masa pe parsalisian unang nian marujung parsalisian i tu hagaoron lumobi marujung tu perpecahan/parsirangon”. Molo masa parsalisian di huria, unang nian laos dipasombu parsalisian i mangerbang gabe manegai habalgaon, habadiaon, nang hasadaon ni huria. Molo masa parsalisian, naeng humatop parsalisian i dipadenggan/dipadame (dipature-ture), asa unang lam mangerbang jala laos gabe bagas hansit ni roha (benci/dendam), ujungna gabe marmetmet habalgaon ni huria ni Tuhan Jesus Kristus. Tu tujuan on do apostle Paulus manongos surat na on (lumobi tu huria Korint), asa marmahani huria i. Molo mamungka bahat jala bergejolak persoalan internal di huria (Korintus), ringkot ma di roha ni apostle i manongos surat na asa marmahani (pastoral) huria i di bagasan hadameon.\na). Ay. 1-3, Hasomalan manurat ni apostle Paulus, sai dipatujolo marhite hata “tabe” laos diuduti marhite hata “hamauliateon tu Debata”. Baru muse tu na patandahon dirina, na mangondolhon paboa haapostelonna ndang sian dirina, alai “apostel na tarjou mangihuthon lomo ni roha ni Debata, matudu-tudu tu na ingkon lomo ni roha ni Debata siulaonna di haapostelonna i, ndang lomo ni rohana jala ndang lomo ni roha ni halak/jolma” (I Tes. 2:4 ; Gal. 1:10). Manggombarhon hadirion ni huria, hata “angka na badia, na diparbadiai jala na dijou tu habadiaon ni huria”. Lapatanna, mangondolhon habadiaon ni Jesus Kristus “na mamparbadiai jala na manjou gabe angka na badia”. Molo didok “diparbadiai”, dipapulik asa mangulahon lomo ni roha ni Debata. Nang pe hot jala mian di portibion, alai unang sarupa dohot pangalaho ni portibion, alai mangihuthon lomo ni roha/hata ni Debata, … laos pangalaho on ma naeng masa di huria Korintus. Dipangantusion sisongon on (habadiaon i), mian ma dame na sian Debata di huria i (unang dame na sian portibion), “dame na mangalehon gogo dohot pangkirimon (Pilp. 4:7)” jala “dame na mangarajai ragam ni parsalisian niadopan ni huria i”.\nb). Ay 4-9, nang pe borat parsalisian, alai ditonga-tonga ni parsalisian i bidang/balga do kesempatan mandok hamauliateon tu Debata. Ala, ndang sundat habadiaon ni huria masa di tonga-tonga ni parsalisian (konflik). Gumodang nian sangkap ni Debata na rahasia (homi) masa di tonga-tonga ni huria na marsalisi (markonflik), sanggup marnida habalgaon holong pambahenan ni Debata di tonga-tonga ni huria na marsalisi (konflik). Asi dohot holong ni roha ni Jesus Kristus nampuna huria i, ido sinjata nasida laho pasidunghon parsalisian. Ndang dipasombu Debata marhite Jesus Kristus huriaNa mian dirajai parsalisian, alai diperlengkapi do nasida dihatauon sian silehon-lehon ni Debata manjamothon habadiaon (hasadaon) ni huria. Silehon-lehon sisongon on ma na arga di huria. Ido umbaen didok (ay 5), mamora di hata nang pangantusion/habisuhon, “ala dibasa-basahon Debata habisuhon/pangantusion (hapistaran) na marpardomuan tu haporseaon taringot tu sitaonon ni Jesus Kristus di hau pinorsilang i (1 Kor. 1:17-31)”. Sandok, dang hurangan huria na di Korintus di basa-basa (silehon-lehon) ni Jesus Kristus laho sipangkeon nasida tu panindangion tu Kristus, panindangion na pasidingkon/padaohon hasangapon ni diri, na so manegai hasadaon/habadiaon ni huria, alai na pauli-ulihon huria ma (I Kor. 1:14).\nc). Ido umbaen di ondolhon apostle Paulus, “ndada portibion tujuan akhir perjuangan ni huria nang haporseaon ni ruas ni huria, …”hapapatar ni huaso ni Jesus Kristus do di portibion” na paulihon huria, ido tujuan kahir ni perjuangan ni huria. Hapapatar ni huaso ni Kristus na sitomutomuon/sijaloon ni ruas ni huria, na margogoihon huria nang ruasNa. Hagogoon ala sian hapapatar ni Kristus, sian ido gogo molo tung pe hamaolon, parsalisian masa ala di tonga-tonga ni parsalisian (hamaolon) i, “na ro ma Tuhan i papatarhon hasangaponNa huhut mamboan nasida tu hasangapon ni Debata di bagasan Jesus Kristus”. Ido umbaen ditutup perikop jamita on (ay 9), mandok: “haposan do Debata …dst”. Haposan/Setia do Debata manjou huriaNa, ala Debata memperlengkapi, ndag dipasombu ruas nang huriaNa, sai na donganan, pargogoanNa, perlengkapanNa do huriaNa nang ruasNa marhamonangan sahat ro di ujungna. Haposan/satia, lapatan na: “hot do asi dohot holong ni roha ni Debata sian mulana sahat ro di salelelng ni lelengna”.\nOndolan tu Jamita\nAdong tolu hal silehon-lehon (“kharisma”) ni Debata di bagasan Jesus Kristus tu huria/ruasNa padimun-dimun habadiaon ni huriaNa na marsalisi (konflik) ima parjolo: Haluaon na sian Debata di bagasan Jesus Kristus”. Ndang adong na boi sahalak pe jolma mengusahakan/manghalojahon asa dapotan silehon-lehon na mansai balga anggo so dilean Debata tu jolma haboion i (silehon-lehon i) ala holan sian Debata sambing do on di jalo jolma i tanpa syarat. Di Roma 3:10-12, hatorangan tu sude jolma na mardosa dosa, gabe songon sada gombaran paboa tutu situtu sude jolma marsala jala mardosa, ndang adong manang ise pe na tigor/sintong; saluhut jolma mangalului Debata; jala sude jolma mangalaosi/menyeleweng patik dohot hata ni Debata. Siala pangalaosion ni jolma ido, dipaimbaru muse hubungan na sintong dohot Debata, hubungan na imbaru na so tolap ni jolma padengganhon so holan Debata sandiri padenggantonsa.\nKharisma songon silehon-lehon na khusus ima songon sada sarana manang perlengkapan istimewa na nilehon ni Debata tu jolma asa margogo jala marbisuk, marhaboion ibana marhobas marbarita ma uli (melayani, manguluhon huriaNa ima huria ni Tuhan Jesus) di huriaNa. Haboion sisongon on songon silehon-lehon sian Debata, ndang martujuan asa panangkok prestise, panangkok keunggulan diri naposo ni Tuhan i maradophon dongan na jolma (donganna pelayan) na asing. Alai, mansai tangkas do paboa haboion i asa holan tu hamuliaon ni Kristus Jesus do dohot tu hadengganon ni jolma nang haulion ni huria ni Tuhan Jesus Kristus. Kharisma (silehon-lehon) on ma na ummarga jala na mansai dihaporluhon, haboion ni parbarita na uli na ni donganan ni tondiNa ima Tondi Porbadia laho marhobas di huria i (huria Korintus). Molo so mardongan jala di bagasan pangarajumion ni diri di haboion na sisongon on, marisuang/gagal (percuma) do haulion ni punguan ni halak na porsea di huria i. Gagal untuk saling menolong, gagal paulihon, gagal membangun huria i, gagal di konsep dohot realisasi kepemimpinan di huria, gagal untuk saling menguatkan, gagal patulushon angka sitaringotan dohot mangulahon di haputusan ni rapot di huria, gagal masiurupan, sandok gagal ma tahe di sude, hape tu saluhut tujuan na denggan on do na mansai dihalomohon Debata masa di tonga-tonga ni huriaNa. Dipandohan pujian hamauliateon on di turpuk on (ay 1-3), umbaen ndang lupa apostel Paulus menekankan makna kharisma songon silehon-lehon partondion (silehon-lehon haporseaon) na so tarasam argana jala na so hagarararan. Sebalikna, marhite ondolan ni pesan/poda on dipasahat apostle i tu huria Korintus, na berusaha do apostle i pauba (merubah) “sikap, karakter, pendekatan, komunikasi, parsaoran ni ruas ni huria di Korintus, asa ondop roha nang pikiran nasida patuduhon parbue ni kharisma (silehon-lehon partondion) na mansai balga i di Korintus, jala saluhut silehon-lehon i naeng dipangke hombar tu lomo ni roha ni Debata”.\nKharisma (silehon-lehon) na marasing dilehon tu ganup halak di partingkian kekinian (kharisma, silehon-lehon ni Debata jaman now), Maksudna, jotjot jala godang jolma (pelayan) dang/tdk menyadari paboa silehon-lehon i dang menetap/temporer pangalahona manang bangkona. Maksudna songon dia ma silehon-lehon i? Silehon-lehon (haboion) i ima angka silehon-lehon na mansai ringkot menopang pelayanan. Lapatanna, hatiha martamba-tamba (menggelora) semangat, haringason dohot haburjuon, haunduhon dohot ketulusan manghobasi huria ni Tuhan i, di saat yang sama lam martamba-tamba do kharisma (silehon-lehon: haboion, kecerdasan/habisuhon, paling tidak di ide, inspirasi …dna) melayani i marhite “mansai godang Tangan ni Tuhan i” mangurupi pelayanan i baik di segi kualitas dohot kuantitas na”. Alai, molo losok do roha (enggan/malas bahkan laos dipodom) melayani, laos di tingki ido agoan di silehon-lehon na denggan/balga sian Tuhan i laos mandao ma sian tanggung jawab pelayanan na pinasahat ni Tuhan i, laos ujung na agoan ma jolma i di silehon-lehon partondion na arga/na balga i. Ido siala na di roha ni aqpsotle Paulus, ingkon do tongtong ruas ni huria Korintus terus diberdayakan tu lomo ni roha ni Debata di panggulmiton ni huria i asa unang laos mago boti kharisma (silehon-lehon kekinian) i.\nNa parpudi, tarsingot tu hata Batak mandok, “hot ma di batu-batuna, hot ma di hansing-hansingna” (ndang na sala mandasor be, dang be sai solsolan tu pudi). Maksudna, ala mardomu tu panjouon di panghobasion ni huria dohot ruas ni huria lumobi parhalado ni huria do turpuk on di hatahon apostle Paulus, laos ihut mardomu tu pandohan di hata Batak i, “hot ma hita so hasurahan sahat ro di ari ni Tuhan Jesus Kristus i” di panjouonta be manang posisi/status, tanggungjawab aha pe dilehon Tuhan Jesus Kristus Ulu ni Huria i dipasahat tu hita be. On ma panindangion na sintong hombar tu turpuk jamita on, “dang hasurahan huriaNa i sahat ro di ari ni Tuhanta Jesus Kristus”. Hot ma tutu sahat ro di ujungna asi dohot holong ni roha ni Tuhanta tu hita be.\nNa parpudi, marbisuk ma hita paujunghon nasa parsalisian di huria, marbisuk ma di panguluhonon di huria, marbisuk ma maparsaoran di huria asa jumpa habadiaon dohot dame di huria ni Tuhan i. On ma na naeng patar (di minggu II Epipanias on) tu hita huriaNa HKBP. Amen\nBerita sebelumyaKonfesi HKBP\nBerita berikutnyaBERBAHAGIALAH ORANG YANG TAKUT AKAN TUHAN


Umpasa – Komunitas Batak\nHome / Umpama dan Umpasa Batak / Umpasa\nArsip Kategori: Umpasa\nUmpasa Ni Halak Batak Bagian 2 Namandanggurhon tu dolok do molo basa namarhula-hula Artinya: Janji urat ni eme tu laklak ni simarlasuna, Adat na denggan na so ra sega, uhum na uli na so ra muba i, asa manumpak ma Tuhanta i sinur ma pinahan gabe na niula jala horas jolma. Martumbur ma baringin, mardangka ma hariara, matorop ma hamu maribur, matangkang ma juara. Sai marrongkap mai songon bagot, marsibar songon ambalang, jala sai masigomgoman ma tondi ni nasida tu ...\tSelengkapnya »\nUMPASA NI NAPOSO BULUNG (Buat orang-orang muda) Jolo tiniktik sanggar laho bahenon huru-huruan, Jolo sinukkun marga asa binoto partuturan. Tudia ma luluon da goreng-goreng bahen soban, Tudia ma luluon da boru Tobing bahen dongan. Tudia ma luluon da dakka-dakka bahen soban, Tudia ma luluon da boru Sinaga bahen dongan. Manuk ni pealangge hotek-hotek laho marpira Sirang na mar ale-ale, lobianan matean ina. Silaklak ni dandorung tu dakka ni sila-sila, Ndang iba jumonok-jonok tu naso oroan niba. Metmet dope sikkoru da ...\tSelengkapnya »\nUMPASA MANJALO TINTIN MARANGKUP (Untuk pasangan saat tukar cincin) Bulung namartampuk, bulung ni simarlasuna, Nunga hujalo hami tintin marangkup, Dohonon ma hata pasu-pasuna. Hot pe jabu i, tong doi margulang-gulang Sian dia pe mangalap boru bere i, tong doi boru ni Tulang. Sai tong doi lubang nangpe dihukkupi rere, Sai tong doi boru ni Tulang, manang boru ni ise pei dialap bere. Amak do rere, dakka do dupang, Anak do bere, Amang do Tulang. Asing do huta Hullang, asing muse ...\tSelengkapnya »\n25 April 2014 Komentar Dinonaktifkan pada UMPASA MANGAMPU\nUMPASA MANGAMPU Bulung ni Taen tu bulung ni Tulan Ba molo tarbahen, sai topot hamu hami sahali sabulan, Molo so boi bulung ni tulan, pinomat bulung ni salaon, Ba molo so boi sahali sabulan, pinomat sahali sataon. Ni durung si Tuma laos dapot Pora-pora. Molo mamasu-masu hula-hula mangido sian Tuhan, Napogos hian iba, boi do gabe mamora. Songgop si Ruba-ruba tu dakka ni Hapadan, Angka pasu-pasu na ni lehon muna, Sai dijangkon tondi ma dohot badan. Mardakka Jabi-jabi, marbulung ia ...\tSelengkapnya »\n25 April 2014 Komentar Dinonaktifkan pada Umpasa Batak di na laho marsirang\nUmpasa Batak di na laho marsirang Pidong sitapitapi, habang diatas hauma Horas ma hamu na hupaborhat hami Horas hami na tininggalhonmuna Dolok ni Panampahan, tondongkon ni Tarabunga Sai horas ma hamu dipardalanan songoni dung sahat tu inganan muna Tombak ni Sipinggan di dolok ni Sitapongan Di dia pe hita tinggal, sai tong ma hita masihaholongan Eme sitambatua parlinggoman ni siborok Amanta Debata do silehon tua, sai luhutna ma hita diparorot Mangerbang bungabunga, ditiur ni mata ni ari Selamat jalan ma ...\tSelengkapnya »\n25 April 2014 Komentar Dinonaktifkan pada Umpasa Batak Mangadopi Natua-tua\nUmpasa Batak Mangadopi Natua-tua Umpasa Batak sidohonon molo dohot iba mangadopi natua tua na manjalo sipanganon sian angka anakkonna Andor halumpang ma togutogu ni lombu dohot togutogu ni horbo laho tu Lapogambiri Sai saur ma hamu leleng mangolu paihutihut pahompu sahat tu na marnono dohot marnini Tinpu bulung ni sabi nibutbut pinaspashon I dope na tarpatupa hami ba i ma jolo tahalashon Hata sian undangan tu natuatua i: Polta bulan i Ama ni Manggule: Ro nuaeng angka pomparanmu mamboan sipanganon ...\tSelengkapnya »\n25 April 2014 Komentar Dinonaktifkan pada Umpasa Batak Tingki Mangapuli\nUmpasa Batak Tingki Mangapuli Jotjot do tadok : Tua na so taraithon, Soro ni ari na so tarhaishon Alai dumenggan do dohonon umpasa on : Ramba ni Sipoholon marduhutduhut sitata Las ni roha dohot sitaonon sude do i sian Amanta Debata Hau ni Gunungtua, dangkana madaguldagul Tibu ma dilehon Tuhanta dihamu tua, jala tibu hamu diapulapul Poltak bulan tula, binsar ia mata ni ari Tibu ma ro tu hamu soritua, singkat ni sori ni ari Hotang binebebebe, hotang pinilospulos Unang ...\tSelengkapnya »


Lirik Lagu Batak, Author at Kumpulan Lirik Lagu Batak Terbaru – Page 20 of 171 - Kumpulan Lirik Lagu Batak Terbaru\nlirik lagu na ulosan hu ho. diborgin i dihusiphon ho tu ahu. holong ni rohami . tung so mose sian ahu. pos ma roham . tu ahu dahasian. nang dao ahu sian ho. rohakki holan tu ho sai tu ho. aut sura boi ma nian. tarsongon lali habang hau. satokkon on do ahu ro. lao mandapothon ho tu […]\nContinue » Artis Batak 72 views No Comments\nlirik lagu tetty. sian rutan kamar sada on ma au ito. makkaholongi ho. ala soboi pajumpang be hita hasian. sakkap ni natua-tua mi padaohon hita. gabe dilului dalan hasian . lao pahurukkon ahu. hutaon pe i nahassiti. di lapas penjara cipinang i. dang na hudormai ho ito. asa olo ho tu ahu. hapogosokki do nahinaholongan mi. jala […]\nContinue » Artis Batak 95 views No Comments\nContinue » Andesta Trio 156 views No Comments\nlirik lagu marsingkola ahu amang. marsikkola au amang. dohot ho ale inang. unang jolo suru au mangula haumai. ai na metmet dope au. dang tar ula au dope. holan marsikkola do ulaonku na tama. sada, dua, tolu, opat lima. onom, pitu, walu, sia, sampulu. sada, dua, tolu, opat lima. onom, pitu, walu, sia, sampulu. marsikkola […]\nContinue » Artis Batak 93 views No Comments\nlirik lagu boasa ma sai marsak. cipt : rico hutasoit. boasama sai marsak ho. boasama sai muruj ho. so huboto alani aha umabaen na gabe songoni. molo gabe manolsol do ho. di parbogasoni da ito. boasama sosian na jolo. dang dipaboa ho tu ahu. naso holong ni roha mi. unang gabe sisoada nian pargahulanta i […]\nContinue » Trio Nirwana 284 views No Comments\nContinue » Trio Perdana 183 views No Comments\nDang Na Lupa Ahu\nlirik lagu dang na lupa ahu. boanon nami do hamu ibotokku, dibagasan tangiang nami. dang na lupa hami dinadenggan i na binahen mi. dang na lupa hamu dinadenggan i na binahen mi. dang diboto ho ito na loja i mamikkir hami iboto mi. asa sahat sakkap ni damang i jala taruli dinadenggan i. asa sahat sakkap […]\nContinue » Trio Perdana 181 views No Comments\nContinue » Nainggolan Sister 138 views No Comments


AmanJalukkit – Amani Partogi\n← Sitarupon Namarrara\nIhan, salah satu jenis ikan yang hampir punah →\nPosted on 20 Januari, 2010 by Hendry Lumban Gaol\nSomal do amaniJalukkit marnonang di lapo ni oppuHaposan, ganup potang ari dukkon mulak ibana sian parkarejoanna. Binoto, dang alani na holan tabo tabbul nituak, alai ala godang do dongan markombur disan. Inganan parmituan ni halak batak sian na marragam professi, molo didok hata nuaeng on. Ai rodo tusi minum tuak tentara, guru, pengusaha, parkarejo di pabrik nang na asing. Jala dihatai do disi sian suan-suanan, mambaen raru na tabo, sahat ro di rapot ni parpolitik. Ai, dang likkang pakkataion sian rapot ni pansus, bank senturi. Ra, dukkon sidung pe rapot i, asa sidung dihatai nasida di lapo i.\nNinna amanJalukkit, diboto ibana do tudia lao hepeng ni bank senturi i. Jala didok, ai halak batak do nappunasa bank i, ima marga Sianturi, ido asa gabe bang senturi goarna. Ima ninna. Pattang so diboto, pattang sobilak. Ba, molo nga disi ibana, sai tu tambana ma sihataan. Tabbana siparekkelon.\n“Dang adong be hubereng portibi on, nga lam tu segana be anggo hajolmaon on, diboto ho do nabboru? haru akka pangula, nunga marpeolan ula-ulana” ninna ibana tu OppuHaposan boru. Pangula nanidokna ima pangula ni huria, sintua, nang pandita.\n“Dia ma tahe, anggo nuaeng marsikkola anakkon tu sikkola pandita, holan asa dapot karejonama, datung naeng pararatton barita nauli i, ia so i alana manakko, ala na jugul ni anak, manang ala naso dijalo di unipersitas” ninna manguduti huhut dihindat galas na manobur tuak i.\n“Olo, alai dang sude songoni, gumodangando mangula di dalan ni Tuhan i, lae”, ninna sahalak na hundul disi.\n“Ah, sammassam do huida, mata hepengon do anggo pandita saonari, gila jabatan. Sai tor dijua akka pandita i do molo dibaen ibana marhobas tu huria na memet manang dihuta-hutai,”\n“Olo lae, sai adong do i, alai habilangan do i” ninna amantai muse tu amanJalukkit.\n“Nga piga binereng daba ai gabe pandita i do pabadahon ruas i”\n“Ah, dang sai songoni lae,…”\n“Ido lae, songon pandita na hubotoon, alai tarsingotna marga aha do hamu tahe, sai marnonang hita hape dang marsitandaan, tamue ni parhutatta on do hamu?”\n“I tutu lae, marga Marbun do hami bah, apala tulang ni si Sitaripar, na mangebati nasida do tu huta on” ninna amanta dongan ni amanJalukkit marnonang nakkin. Di uduti nasida ma namarnonang i sahat tu na botari. Alai anggo nonang i rupani dang dao sian akka pangalaho ni akka partohonan di huria i.\n“Boha di huria muna lae, adong do kasus ni pandita?, molo adong, tor papidda hamu, asa unang manegai” ninna ibana\n“Daong lae, burju do pandita nami, sai laus ma”\n“Aut sura didok kedanhu, mangido asa sikkola paddita ibana, datung loason bah,..”\n“Boasa, sada sitta-sitta na denggan do i”\n“Ah, nga binereng lae, dang siappinan pandita saonari, boha dangi inna hamu?, talak songon indahan dibalanga do akka ulaon nabinaen ni paddita i” ninna muse.\n“Ah, berengon do songon na suman marjamita, anggo roha i, ise ubboto i, tong do tong..”\n“Dang songoni dah lae, ai anggo jolma dope nasida, dang malua sian dosa” ninna amaniTarhatotong sian labbung jaddela, huroa dang tartahansa dang mangalean padapot.\n“Bah, boasa nimmu ma, amang boru, dang diboto ho boha kasus ni pandita si anu tu siadona, dungi si adona muse?” ninna mangalusi.\nDipaboa jala disuhuthon amanJalukkit ma sude rumang ni pangulaon di huria i, tu amanta, donganna namarnonang i. Dang holan paddita, dohot do sittua dipahata-hata ibana. “Jadi songoni do lae di huria on, tung ise be sitiruon, dang sittua dang pangula na asing, ai pandita pe nga godang mangulahon akka ulaon sipissangon”, ninna ibana.\n“Ai jolma dope nasida i lae, tatangingakkon ma asa denggan jala asa totop mardalan di dalan ni Tuhanta akka pangulani huria i, jala muse, hita ruas pe boi do pasingothon nasida, molo tung sala lakka” ninna amanta siMarbun on.\n“Olo ma, alai na binoto nunga siboto surat nasida, sarupa do hape songon hita on??” ninna amanJulikkit dang olo talu.\nNian, sahalak na burju marhuria do ibana. Ai dang hea dang lao tu gareja. Alai, ima huroa, sai akka pangula ido dipamanat ibana. Nang di partangiangan weik pe tung na ringgas do amanJalukkit. Habilangan do naso ro ibana tu partangiangan eaik.\nDibodari i, dukkon mulak ibana sian lapo ni OppuHaposan ditahi rohana do lao tu jabu ni AmanJatorbang, ima sabareddeng jabu dohot amanTaripar. Diengger ibana do parsahat na hira-hira naeng jamita ma. Ai molo hatop ibana sahat, bah, olo gabie ibana sibaen tangiang. Sai dipasiding do anggo na sada on. “Dang talup dope iba makkatai tu Tuhan i, gok dosa iba, dah” ninna ibana alasanna.\nToho ma, nunga marjamita. Disorohon amanJalukkit ma masuk tu jabu. Sipsip ibana, jala huddul apala pas paadop-adop dohot amanta pandita parjamita.\nJonjong ma amanta pandita, didok ma “Amanami, inanami, andorang so hu patolhas jamita on, porlu do patandaon diri nami. Ia hami ima Pandita Marbun sian Huria Nasonang, jala haroro nami tu huta on, ima na mangebati keluarga ni lae nami, amaniTaripar, apala hombar jabu ni parpunguanta sabornginon. Dipangidohon huriatta nadi hutaon do asa au marjamita, jala nian nunga marsitandaan hami dohot piga-piga ruas nakkinon arian i, tarlumobi dohot amang amaniJalukkit, nunga tung godang hami marnonang. Jadi horas ma dihita saluhutna”, ninna, huhut di bereng amanJalukkit dijolona, serom pandita i.\nHolan diboto amanJalukkit, ise namarjamita i, morot nanget ma ibana tu pudi, bolak-bolak bohina, mulak tujabuna. Longan jolma torop, aha namasa??\nPos ini dipublikasikan di HATA SO PISIK dan tag pandita. Tandai permalink.